title: Marek Viedenský

text: San Jose Sharks varasi Viedenskýn seitsemännellä kierroksella 189. pelaajana . Hän siirtyi kesken kauden 2009–2010, tammikuussa 2010 Cougarsista Saskatoon Bladesiin, jonka paras maalintekijä Viedenský oli kevään 2010 pudotuspeleissä kymmenellä osumallaan. WHL-kautensa päätteeksi, huhtikuussa 2010 hän siirtyi amatööritry-out -sopimuksella AHL-joukkue Worcester Sharksiin. Viedenský ei kuitenkaan saanut joukkueessa loppukaudella tililleen otteluakaan. Sibir Novosibirsk varasi hänet 80. pelaajana . Toukokuussa Viedenský teki kolmivuotisen tulokassopimuksen San Jose Sharksin kanssa. Hän pelasi vielä kauden 2010–2011 kuitenkin Bladesin vahvuudessa. Viedenský toimi joukkueen varakapteenina ja oli Bladesin paras pistemies ja maalintekijä tehoilla 36+52=88, joilla hän sijoittui koko WHL:n pistepörssissä kymmenenneksi.


title: Marek Viedenský

text: Kaudeksi 2011–2012 Viedenský siirtyi San Jose Sharksin organisaatioon. Hän pelasi koko kauden farmijoukkue Worcester Sharksissa, jossa AHL:n tulokaskausi toi 52 runkosarjaottelussa tehot 5+6=11. Kauden 2012–2013 Viedenský vietti lähinnä Worcesterin ja ECHL-joukkue San Francisco Bullsin välillä. Elokuussa 2013 hän teki vuoden mittaisen jatkosopimuksen San Jose Sharksin kanssa. Viedenský pelasi kauden 2013–2014 taas kokonaan Worcesterissa.


title: Marek Viedenský

text: Viedenský siirtyi kaudeksi 2014–2015 vuoden mittaisella sopimuksella SM-liigajoukkue Hämeenlinnan Pallokerhoon. Hän teki siellä teki 56 runkosarjaottelussa 32 tehopistettä (11+21). Heinäkuussa 2015 Viedenský teki vuoden mittaisen sopimuksen KHL-joukkue HC Slovan Bratislavan kanssa. Maaliskuussa 2016 hän teki joukkueen kanssa vuoden mittaisen jatkosopimuksen.


title: Marek Viedenský

text: Viedenský edusti Slovakiaa MM-kilpailuissa vuosina 2014, 2015 ja 2016. Viimeisimmässä turnauksessa hänet palkittiin alkulohkossa Kanadaa vastaan pelatun ottelun päätteeksi joukkueensa ottelun parhaana pelaajana. Yhteensä Viedenský on pelannut 46 A-maaottelua tehopistein 6+16=22.


title: Marek Viedenský

text: Viedenský pelasi myös alle 20-vuotiaiden MM-kilpailuissa vuosina 2009 ja 2010. Ensimmäisessä turnauksessa hänet palkittiin Venäjää vastaan pelatun, Slovakian 5–2-tappioon päättyneen pronssiottelun päätteeksi Slovakian ottelun parhaana pelaajana. Jälkimmäisessä turnauksessa hänet palkittiin joukkueensa yhtenä kolmesta parhaasta pelaajasta.


title: Marek Viedenský

text: Viedenský pelasi myös alle 18-vuotiaiden MM-kilpailuissa vuonna 2008, jolloin hän voitti Slovakian sisäisen tehotilaston lukemalla +4. Viedenský palkittiin turnauksen Venäjää vastaan avausottelun päätteeksi joukkueensa ottelun parhaana pelaajana.


title: Marek Viedenský

text: Viedenskýn pikkuveli Matúš pelaa MšHK Prievidzassa Slovakian toiseksi korkeimmalla sarjatasolla 1. hokejová liga SR:ssä.


title: Mölnlycke Health Care

text: Mölnlycke Health Care on ruotsalaisen Mölnlycken ja suomalaisen Kolmi-Set Oy:n fuusiosta 1998 syntynyt yritys, joka valmistaa haavanhoitotuotteita ja leikkaussalien kertakäyttötuotteita sekä tarjoaa niihin liittyviä palveluja terveydenhoitosektorille ympäri maailmaa.


title: Mölnlycke Health Care

text: Mölnlycke Health Care työllistää maailmanlaajuisesti noin 6 700 henkilöä myyntikonttoreissa ja tehtaissa ympäri maailmaa. Suomessa yhtiöllä on 1970-luvun alusta ollut Mikkelissä tehdas, joka työllisti vuoden 2018 alussa noin 440 ihmistä. Mölnlycke Health Caren muut tehtaat sijaitsevat Belgiassa, Tšekissä, Puolassa, Yhdysvalloissa, Ranskassa, Malesiassa, Thaimaassa ja Isossa-Britanniassa.


title: Mölnlycke Health Care

text: "Mölnlycke Väfveri AB:n" perusti 1849 saksalainen Gustav Ferdinand Hennig (1786–1853). Hänen laivansa haaksirikkoutui Bohuslänin rannikolle, ja 26-vuotias Hennig asettui asumaan Göteborgiin. Muuan tukkukauppias Melin mahdollisti hänen opintonsa Saksassa ja Englannissa, ja palattuaan takaisin Hennig perusti oman tukkukaupan ja meni naimisiin Melinin tyttären kanssa. Hennig kiinnostui tekstiilialasta ja perusti puuvillakehräämön ja -värjäämön Mölndalin kosken ääreen 1823. Vuosikymmentä myöhemmin hän perusti kehräämön myös Rosendahlsiin. Vuonna 1847 eläkeikää lähestyvä Hennig myi tehtaansa, muttei sietänyt toimettomuutta vaan perusti uuden puuvillatehtaan ostamalleen Rådan säteritilalle Härrydan kuntaan. Hennig kuoli pian, mutta hänen vävynsä Bruno Wendel jatkoi kehräämön toimintaa.


title: Mölnlycke Health Care

text: Pian Gustav Ferdinand Hennigin kuoleman jälkeen puuvillatehdas koko kehräämö ja suuri osa kutomosta tuhoutui tulipalossa. Suku myi omaisuutensa huutokaupassa, ja puuvillatehtaan huutivat itselleen Bruno Wendel ja tukkukauppias Carl Johan Dymling. Kutomo rakennettiin uudelleen 1855, mutta kehräämöä ei. Uusikin tehdas paloi pian, vuonna 1861, mutta rakennettiin heti uudelleen ja laajennettiin pian.


title: Mölnlycke Health Care

text: 1900-luvulle tultaessa yritystä johti Bruno Wendelin poika Arthur, mutta se ajautui konkurssiin 1906. Tehtaan osti Claes Johansson & Co -niminen kutomo, ja vuonna 1930 yritykset fuusioitiin ja nimeksi tuli pian "Mölnlycke Väfveri AB". 1930-luvun mittaan tuotantoa rationalisoitiin niin, että samaa tuotetta ei tehty monessa eri paikassa ja kyettiin näin tekemään pitkiä sarjoja tehokkaammin. Mölnlycke ryhtyi yhtenä ensimmäisistä kokeilemaan puuvillan ohella selluloosa- ja keinokuituja. Yritys tuli tunnetuksi vahakankaistaan, šintsistään, urheiluvaatekankaistaan ja sairaalamuoveistaan. Yritys ryhtyi tuottamaan myös ompelulankoja, kertakäyttöisiä terveyssiteitä ja vauvanvaippoja sekä pehmopaperia. 1950-luvulta alkaen tekstiilipuolta alettiin myydä pois tai lopettaa, viimeisinä Mölnlycke Sytråd AB 1987 ja paitatehdas AB Melka 1994.


title: Mölnlycke Health Care

text: Mölnlyckestä tuli pörssiyritys 1960, ja vuonna 1975 sen osti pehmopaperivalmistaja SCA, jolla oli hygieniatuotteiden valmistusta myös Saksassa. Pääkonttori muutti Müncheniin ja johtoon astui itävaltalainen Alfred Heinzel. Hän alkoi laajentaa yritystä voimakkaasti Euroopan ulkopuolelle.


title: Mölnlycke Health Care

text: Vuonna 2003 yhtiön vaippa- ja terveyssidetuotanto ja toisaalta pehmopaperituotanto jaettiin omiksi yhtiöikseen. Kolmas Mölnlycken ydinbisnes, haavanhoitotuotteet, yhtiöitettiin ja fuusioitiin suomalaisen Tamron tytäryhtiön Kolmi-Setin kanssa 1998. Näin muodostui Mölnlycke Health Care AB, itsenäinen yritys, jonka pääomistajaksi (96 %) tuli sijoitusyhtiö Investor.


title: Mölnlycke Health Care

text: Mölnlycke Health Carella oli tehdas Mikkelin ohella myös Ilomantsissa 2000-luvun ensimmäisen vuosikymmenen lopulle asti.


title: Mölnlycke Health Care

text: Mölnlycke Health Care Oy on ainoa yhä toiminnassa oleva kolmesta Mölnlycken vuonna 1970 Mikkeliin perustamasta tuotantolaitoksesta. Puuvillakehräämö lopetettiin vuoden 1988 alusta ja Melka-paitojen valmistus vähän myöhemmin. Parhaimmillaan Mölnlycke työllisti Mikkelissä jopa 800 henkeä.


title: Mölnlycke Health Care

text: 2010-luvun keskivaiheilla Mölnlycke Health Care Oy tarjosi noin 300 työpaikkaa ja oli ennen vuoden 2013 kuntaliitosta Mikkelin suurin teollinen työnantaja. Tehdas valmistaa noin 80 prosenttia Mölnlycken koko haavanhoitotuotannosta, ja tuotannosta 97 prosenttia menee vientiin, lähinnä Eurooppaan ja Pohjois-Amerikkaan.


title: Mölnlycke Health Care

text: Maaliskuussa 2017 Mölnlycke Health Care ilmoitti investoivansa 60 miljoonaa euroa Mikkelin tehtaan kehittämiseksi. Vuoden 2018 kuluessa tehtaan henkilöstömäärä kasvoi sadalla.


title: Vilho Keskitalo

text: Vilho Leo Vihtori Keskitalo (28. kesäkuuta 1926 Kajaani – 12. toukokuuta 2002 Joensuu) oli suomalainen kirjailija ja nimimerkkiä "Romuluu" käyttänyt pakinoitsija.


title: Vilho Keskitalo

text: Joensuussa vuodesta 1949 asunut Keskitalo työskenteli sanomalehti Karjalaisen toimittajana, pakinoitsijana ja piirtäjänä.


title: Vilho Keskitalo

text:
Omalla nimellä:
Nimimerkillä "Romuluu":


title: Sydänmailla

text: Sydänmailla voi tarkoittaa seuraavia:


title: Pauli Murtomäki

text: Pauli Bertel Murtomäki (s. 13. kesäkuuta 1926 Helsinki – 30. maaliskuuta 2016 Helsinki) oli suomalainen galleristi, lastenkirjailija ja runoilija.


title: Pauli Murtomäki

text: Murtomäki työskenteli Strindbergin taidesalongin näyttelypäällikkönä 1961–1976.


title: Italian hyökkäys Ranskaan

text: Italian hyökkäys Ranskaan oli Italian ja Ranskan toisessa maailmansodassa käymä rajasota, joka oli osa taistelua Ranskasta.


title: Italian hyökkäys Ranskaan

text: Italia julisti sodan Ranskalle ja Yhdistyneelle kuningaskunnalle 10. kesäkuuta 1940 liittyen sotaan Saksan rinnalla. 14. kesäkuuta Ranskan laivaston alukset pommittivat öljyvarastoa Genovan satamassa. Pommituksissa hävittäjä "Albatros" vaurioitui saadessaan osuman 155 mm kranaatista konehuoneen lähistölle, jolloin 12 miehistön jäsentä sai surmansa. 16. kesäkuuta Ranskan laivaston sluuppi "La Curieuse" upotti Oranin lähistöllä törmäämällä Italian laivaston sukellusveneen "Provanan", josta tuli ensimmäinen italialainen sodan aikana upotettu sukellusvene. "La Curieuse" vaurioitui samalla pahoin.


title: Italian hyökkäys Ranskaan

text: Italian armeija aloitti 20. kesäkuuta hyökkäyksen Ranskaan 300 000 sotilaan voimin. Joukot olivat ylittäneet seuraavana päivänä maiden välisen rajan ja edenneet Alphine-linjalle, jota René Olryn komentama Ranskan Alppien armeijaryhmä puolusti. Lumimyrsky keskeytti hyökkäyksen Pienen Sankt Bernhardin solan kautta. Hyökkäävät joukot Ranskan Rivieralla pysäytettiin Mentonin kaupunkiin. Samana päivänä Ranskan laivaston taistelulaiva "Lorraine" pommitti Bardian satamaa Italian Libyassa. Ranskan ilmavoimat pommittivat Livornon kaupunkia Italiassa ennen Ranskan antautumista saksalaisille 25. kesäkuuta, jolloin Ranska allekirjoitti aseleposopimuksen myös Italian kanssa.


title: Italian hyökkäys Ranskaan

text: Italia miehitti 832 neliökilometrin ja 28 500 asukkaan laajuisen alueen Ranskan eteläosasta ja muodosti 50 kilometrin levyisen demilitarisoidun alueen Ranskan ja Italian rajalle. Lisäksi Korsika ja Alpes-Maritimesin alueet miehitettiin. Italia sai myös luvan käyttää Djiboutin satamaa ja rautatietä Djiboutista Addis Abebaan. Myös Toulon, Biserta, Ajaccio ja Oran demilitarisoitiin.


title: Bjarne Weintraub

text: Elis Bjarne (Elihu) Weintraub (7. huhtikuuta 1926 Helsinki – 23. helmikuuta 1980 Helsinki) oli suomenjuutalainen ruotsin kielellä kirjoittanut kirjailija.


title: Bjarne Weintraub

text: Weintraubin vanhemmat olivat Tankum Weintraub (1897–1973) ja Rakel Pasternack (1899–1974).


title: Kardítsa (alueyksikkö)

text: Kardítsan alueyksikkö () on yksi Kreikan alueyksiköistä. Se sijaitsee Thessalian alueella ja sen hallinnollinen keskus on Kardítsa. Alueyksikön pinta-ala on 2 636 neliökilometriä ja asukasluku 113 544 (vuonna 2011).


title: Kardítsa (alueyksikkö)

text: Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Kardítsan prefektuurin (Νομός Καρδίτσας, "Nomós Kardítsas").


title: Kardítsa (alueyksikkö)

text: Alueyksikkö jakaantuu kuuteen kuntaan seuraavasti:


title: Lárisa (alueyksikkö)

text: Lárisan alueyksikkö () on yksi Kreikan alueyksiköistä. Se sijaitsee Thessalian alueella ja sen hallinnollinen keskus on Lárisa. Alueyksikön pinta-ala on 5 381 neliökilometriä ja asukasluku 284 325 (vuonna 2011).


title: Lárisa (alueyksikkö)

text: Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Lárisan prefektuurin (Νομός Λάρισας, "Nomós Lárisas").


title: Lárisa (alueyksikkö)

text: Alueyksikkö jakaantuu seitsemään kuntaan seuraavasti:


title: Sporadit (alueyksikkö)

text: Sporadien alueyksikkö () on yksi Kreikan alueyksiköistä. Se sijaitsee Thessalian alueella ja sen hallinnollinen keskus on Skiáthos. Alueyksikön pinta-ala on 275,7 neliökilometriä ja asukasluku 13 798 (vuonna 2011).


title: Sporadit (alueyksikkö)

text: Alueyksikkö käsittää läntisen osan Sporadien saariryhmästä, ja siihen kuuluvat muun muassa Skiáthoksen, Skópeloksen ja Alónnisoksen saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Magnesian prefektuuri (Νομός Μαγνησίας, "Nomós Magnisías") lakkautettiin ja jaettiin kahteen alueyksikköön, Magnesian alueyksikköön ja Sporadien alueyksikköön.


title: Sporadit (alueyksikkö)

text: Alueyksikkö jakaantuu kolmeen kuntaan seuraavasti:


title: Enner Valencia

text: Enner Remberto Valencia Lastra (s. 4. marraskuuta 1989 San Lorenzo, Esmeraldas) on ecuadorilainen jalkapalloilija, joka on edustanut muun muassa Englannin Valioliigan Evertonia ja West Hamia. Hän on pelipaikaltaan hyökkääjä. Valencia kuuluu myös Ecuadorin jalkapallomaajoukkueeseen.


title: Enner Valencia

text: Ecuadorilaisen Emelecin kasvatti pelasi kasvattajaseurassaan vuodesta 2008 vuoteen 2013 asti, ennen kuin tammikuussa 2014 siirtyi Meksikon liigaan CF Pachucan riveihin. Hän pelasi seurassa 23 ottelua viimeistellen 18 maalia. Vain puoli vuotta Meksikossa pelattuaan Valencia siirtyi kesällä 2014 Valioliigan West Ham Unitediin. Debyytti Valioliigassa tapahtui Tottenham Hotspuria vastaan elokuussa ja ensimmäinen maali, laukaus 25 metristä Hull Cityä vastaan syyskuussa. Hän teki kahden ensimmäisen valioliigakautensa aikana yhteensä kahdeksan maalia. Elokuussa 2017 hän siirtyi loppukauden mittaisella lainasopimuksella saman sarjan Evertoniin.


title: Enner Valencia

text: Maajoukkuedebyyttinsä Hondurasia vastaan alkuvuodesta 2012 tehnyt Valencia valittiin vuoden 2014 MM-kisoihin Brasiliaan. Hän puski joukkueensa 1-0-johtoon Sveitsiä vastaan alkulohkon ensimmäisellä kierroksella. Ecuador kuitenkin hävisi ottelun 1-2. Kaiken kaikkiaan Valencia teki kisoissa kolme maalia ja oli maalipörssin jaetulla neljännellä sijalla. Hän on kesään 2018 mennessä pelannut Ecuadorin maajoukkueessa yhteensä 41 ottelua ja viimeistellyt 20 maalia.


title: Tríkala (alueyksikkö)

text: Tríkalan alueyksikkö () on yksi Kreikan alueyksiköistä. Se sijaitsee Thessalian alueella ja sen hallinnollinen keskus on Tríkala. Alueyksikön pinta-ala on 3 384 neliökilometriä ja asukasluku 131 085 (vuonna 2011).


title: Tríkala (alueyksikkö)

text: Alueyksikkö sijaitsee keskisessä Manner-Kreikassa. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Tríkalan prefektuurin (Νομός Τρικάλων, "Nomós Trikálon").


title: Tríkala (alueyksikkö)

text: Alueyksikkö jakaantuu neljään kuntaan seuraavasti:


title: St. Helensin purkaus 1980

text: St. Helensin tulivuori purkautui vuonna 1980 Washingtonin osavaltiossa Yhdysvalloissa. Vulkaanisella räjähdysasteikolla 18. toukokuuta tapahtunut purkaus oli luokkaa 5.


title: St. Helensin purkaus 1980

text: Vuorella ei mitattu maanjäristyksiä ennen vuotta 1972, jolloin sinne asennettiin seismometrit. Vuosina 1975–1980 mitattiin yhteensä 44 järistystä vuoren läheisyydessä.


title: St. Helensin purkaus 1980

text: Ensimmäinen merkki tulivuoren heräämisestä oli 4,2 magnitudin maanjäristys 20. maaliskuuta, jota edelsi muutama pienempi järistys. Vuoresta purkautui samoihin aikoihin satoja freaattisia purkauksia, jotka aiheutuivat kuuman vesihöyryn pyrkiessä pinnalle. Kyseessä oli ensimmäinen suuri purkaus Yhdysvaltain mannerosissa sitten Lassen Peakin vuosien 1914–1917 purkauksen.


title: St. Helensin purkaus 1980

text: Purkausten mittaamiseen ja vertailuun käytettävä vulkaaninen räjähdysasteikko ottaa huomioon purkaustuotteiden määrän ja leviämisen ilmakehässä. Asteikko ulottuu nollasta kahdeksaan. St. Helensin purkaus määritettiin luokkaan VEI 5, mutta vain täpärästi, koska voimakkaasta purkauksesta huolimatta sen magman määrä jäi vähäiseksi. Tämän tason purkauksia tapahtuu keskimäärin kerran kahdessa vuosikymmenessä. Purkauksen seurauksena kuoli 57 ihmistä, mikä on vähän verrattuna muihin vastaavan laajuisiin purkauksiin. Kuolleiden määrä olisi ollut huomattavasti suurempi, jollei olisi annettu uhkavaroitusta ja rajoitettu pääsyä vaara-alueelle. Purkauksessa vapautuneen lämpöenergian määräksi arvioidaan 24 megatonnia, josta 7 megatonnia räjähdyksen seurauksena. Ilmakehään vapautui noin 1,07 km³ tuhkaa.


title: St. Helensin purkaus 1980

text: Presidentti Jimmy Carter totesi alueen näyttävän Kuutakin autiommalta. Kongressi perusti vuoren alueelle Mount St. Helens National Volcanic Monument -suojelualueen, jonka pinta-ala on 445 km².


title: St. Helensin purkaus 1980

text: Interstate 90 -tie Seattlen ja Spokanen välillä oli suljettu viikon ajan, ja Washingtonin itäosissa suljettiin useita lentokenttiä tuhkan ja huonon näkyvyyden vuoksi.


title: Norma Talmadge Film Corporation

text: Norma Talmadge Film Corporation (tai Norma Talmadge Productions) oli yhdysvaltalainen elokuvatuotantoyhtiö. Norma Talmadge Film Corporationin perustivat tuottaja Joseph Schenck ja hänen silloinen näyttelijävaimonsa Norma Talmadge 4. lokakuuta vuonna 1916. Yksitoistavuotisen toimintansa aikana elokuvatuotantoyhtiö oli hyvin tuottelias.


title: Norma Talmadge Film Corporation

text: Toimintansa aikana Norma Talmadge Film Corporation tuotti 37 elokuvaa – lähinnä Norma Talmadgen ja hänen sisarensa Constance Talmadgen elokuvia. Elokuvayhtiön toiminta päättyi vuonna 1927. Elokuvayhtiön päämaja sijaitsi ensiksi New Yorkissa vuoteen 1922 asti, kunnes yhtiön toiminta siirtyi Los Angelesin Hollywoodiin.


title: Japanin erityiskaupungit

text: Japanin erityiskaupungit () on Japanin paikallishallintolaissa (, luvun 252 pykälä 26-3) määritelty suurkaupunkien luokka. Erityiskaupunkijärjestelmä on virallisten suurkaupunkien ja ydinkaupunkien alapuolella; lain mukaan erityiskaupungin väkiluvun tulee olla vähintään 200 000. Erityiskaupunkiluokittelu aloitettiin vuonna 2000, ja ensimmäiset kymmenen kaupunkia saivat nimityksen saman vuoden marraskuussa. Luokka on kolmesta suurkaupunkiluokasta nuorin: virallisten suurkaupunkien järjestelmä aloitettiin jo 1950-luvulla ja ydinkaupunkiluokka perustettiin vuonna 1995.


title: Japanin erityiskaupungit

text: Erityiskaupungeille myönnetään osa ydinkaupungeille myönnetyistä valtaoikeuksista. Esimerkiksi ympäristöä ja kaupunkisuunnittelua koskevissa kysymyksissä erityis- ja ydinkaupungeilla on samantyyppiset valtaoikeudet. Koska epävirallisesti myös kaupungin työpaikkaomavaraisuutta ja siten talouspohjaa pidetään yhtenä erityiskaupunkinimityksen kriteerinä, kaikki 200 000 asukkaan rajan ylittäneet kaupungit eivät ole hakeneet nimitystä. Osa erityiskaupungeiksi valituista paikkakunnista on myöhemmin nimitetty ydinkaupungeiksi. Ydin- ja erityiskaupunkiluokittelu tarkoitettiin alun perin myös keinoksi houkutella pienempiä kaupunkeja yhdistymään ja muodostamaan suuria yksiköitä, sillä 1990-luvun talousvaikeuksien myötä Japanin hallitus otti tavoitteekseen kuntien määrän voimakkaan vähentämisen. Kuntaliitoksista ja niiden mahdollistamista suurkaupunkinimityksistä onkin tullut keino nousta ylöspäin kansallisessa kuntahierarkiassa ja hyötyä korkean aseman tuomista eduista. Vuonna 2011 erityiskaupunkeja oli yhteensä jo 40, ja monet uusimmista erityiskaupungeista saavuttivat asemansa kuntaliitosten kautta.


title: Brändärit

text: Brändärit on syksyllä 2014 MTV3-kanavalla esitetty komediasarja, jonka pääosissa näyttelevät Matleena Kuusniemi, Samuli Niittymäki, Santtu Karvonen ja Ville Myllyrinne. 10-osaisen sarjan tapahtumat sijoittuvat kuvitteelliseen mainostoimisto Mainostoimistoon!.


title: Brändärit

text: "Brändärit" on MTV:n, TBWA\Helsinki-mainostoimiston sekä tuotantoyhtiö FremantleMedia Finlandin yhteistyöprojekti. Sarjan konseptiin kuuluu tuotemerkkien promootio ja tuotesijoittelu. Ohjelmaformaattia myydään ulkomailla nimellä "Buy This!".


title: Brändärit

text: Vaikka sarjan tapahtumat on fiktiivisiä, sarjan mainostoimissa suunniteltavien projektien kohteet ovat kuitenkin todellisia yrityksiä ja brändejä. Sarjassa nähtiin Gigantin, Pauligin, Atrian, Fazerin, Viking Linen, Lambin, Lidl:n, Soneran, Nissanin ja Instrumentariumin brändit.


title: Brändärit

text: Jaksoissa nähdyissä kuvitteellisessa mainostoimistossa brändien ympärille rakennetaan monimediakampanja, joka jakson loputtua alkaa todellisesti. Mainostajien niin sanottuun "peruspakettiin" kuuluivat mainoskampanja televisiossa, radiossa ja verkossa. Tarjolla oli myös lisäosia, muun muassa Hollywood-näyttelijän hyödyntäminen. Nissanin kampanjassa, jaksossa "Ässä", nähtiin David Hasselhoff.


title: Powązkin sotilashautausmaa

text: Powązkin sotilashautausmaa (Cmentarz Wojskowy na Powązkach) sijaitsee Puolan pääkaupungissa Varsovassa. Hautausmaa on perustettu vuonna 1912. Hautausmaalle on haudattu muun muassa Puolan–Neuvosto-Venäjän sodassa sekä toisessa maailmansodassa tapahtuneessa Varsovan kansannousussa kuolleita. Hautausmaalle on haudattu myös valtiollisen hautauksen saaneita.


title: Heligby

text: Heligby on seuraavien Suomessa sijaitsevien paikkojen ruotsinkielinen nimi:


title: Perchitarrasola

text: Perchitarrasola – Finnish and Italian music for guitar on suomalaisen kitarataiteilija Patrik Kleemolan debyyttialbumi. Vuonna 2012 julkaistu albumi sisältää seuraavat Kleemolalle sävelletyt teokset:


title: Juutalainen hautausmaa

text: Juutalainen hautausmaa on hautausmaa, jonne on haudattu vain juutalaisia uskontoon liittyvien seremonioiden mukaisesti.


title: Juutalainen hautausmaa

text: Hepreaksi hautausmaata kutsutaan nimillä "bet kevarot", hautojen paikka ja "bet olam", ikuisuuden talo. Hautausmaan perustaminen on yksi ensimmäisistä ja tärkeimmistä tehtävistä uutta juutalaista yhteisöä perustettaessa. Hautausmaa vihitään käyttöön perinteisin menoin. Mikäli hautausmaa on samalla alueella kuin muihin uskontokuntiin kuuluvien hautausmaiden kanssa, juutalaisten ja ei-juutalaisten tilat tulee olla erillään toisistaan ja hautojen alueet erotettu muurein, joissa on erilliset sisäänkäynnit. Juutalaisen kulttuurin mukaan juutalaiset hautausmaat ovat ikuisia, eli niitä ei saa hävittää, eikä kerran käyttöön otettuun hautaan saa haudata uudelleen.


title: Juutalainen hautausmaa

text: Joissakin Euroopan kaupungeissa vanhat juutalaisen hautausmaat toimivat nähtävyyksinä. Näihin kuuluvat muun muassa Praha ja Budapest. Holokaustin aikana natsi-Saksa tuhosi lukuisia juutalaisia hautausmaita eripuolilla Eurooppaa ja joistakin hautausmaista on tullut sen vuoksi myös holokaustin muistomerkkejä, kuten Varsovan getossa sijainneesta hautausmaasta.


title: Juutalainen hautausmaa

text: Kivien laittaminen haudoille on juutalainen perinne, joka vastaa kukkien tai seppeleiden viemistä haudoille. Kukkia, mausteita ja oksia on käytetty joskus, mutta kiveä suositaan, sillä juutalaisen uskonnon keskuudessa se koetaan nimenomaan juutalaiseksi tavaksi. Tapa juontaa vanhasta perinteestä, israelilaisten erämaavaelluksen ajoilta, jolloin haudat peitettiin kivillä. Nykyisin myös kukat ovat yleistyneet.


title: Juutalainen hautausmaa

text: Juutalaiset hautakivet tunnistaa yleensä Daavidin tähdestä ja hepreankielisestä kirjoituksesta. Naisten haudoilla on menora eli seitsenhaarainen kynttilänjalka.


title: Juutalainen hautausmaa

text: Vanhoja kirjakääröjä ei polteta, vaan nekin haudataan juutalaiselle hautausmaalle.


title: Diahann Carroll

text: Diahann Carroll (alk. Carol Diahann Johnson, s. 17. heinäkuuta 1935, Bronx, New York) on yhdysvaltalainen näyttelijä ja laulaja.


title: Diahann Carroll

text: Pitkän uransa aikana Carroll on esiintynyt Broadwaylla ja näytellyt lukuisissa televisiosarjoissa ja elokuvissa. Hänen ensimmäinen roolinsa oli elokuvassa "Carmen Jones" (1954). Parikymmentä vuotta myöhemmin hän esitti pääosaa elokuvassa "Claudine" (1974) ja sai roolityöstään Oscar-ehdokkuuden.


title: Diahann Carroll

text: Carroll oli ensimmäinen tummaihoinen näyttelijätär, jolla oli oma viikoittainen televisiosarja (komediasarja "Julia" vuosina 1968–1971). Carroll muistetaan silti parhaiten 1980-luvun saippuasarjasta "Dynastia", jossa hän esitti laulajadiiva Dominique Deveraux’ta. Carroll näytteli samaa roolia myös "Dynastian" sisarsarjassa "Colbyt".


title: Diahann Carroll

text:
Carroll on saanut tähden Hollywoodin Walk of Famelle.
Carroll on ollut naimisissa neljästi. Hänen isänsä vastusti ensimmäistä liittoa, koska aviomies, Monte Kay, oli vaaleaihoinen. Liitto ei kestänyt, mutta ystävyys kumppanien välillä säilyi. Carrollin toinen liitto sen sijaan päättyi myrskyisästi perheväkivallan vuoksi. Näyttelijä-laulajan kolmas mies Robert DeLeon puolestaan kuoli auto-onnettomuudessa kahden avioliittovuoden jälkeen. Carrollin neljäs avioliitto laulaja Vic Damonen kanssa kesti yhdeksän vuotta, ja sekin päättyi eroon.


title: Diahann Carroll

text: Carroll on sairastanut rintasyöpää. Hän on tehnyt avustustyötä muiden rintasyöpäpotilaiden parissa ja kiertänyt erilaisissa tapahtumissa kertomassa omasta taistelustaan sairautta vastaan.


title: Loïc Feudjou

text: Maxime Loïc Feudjou Nguegang (s. 14. huhtikuuta 1992 Douala) on kamerunilainen jalkapalloilija. Maalivahtina pelaava Feudjou edustaa Kamerunin pääsarjassa pelaavaa Coton Sportia.


title: Loïc Feudjou

text: Feudjou siirtyi joulukuussa 2011 Botafogosta Coton Sportiin ja toimi aluksi kolmosvahdin roolissa. Hän nousi sittemmin kaudella 2013 Coton Sportin ykkösvahdiksi ja auttoi seuraansa Afrikan Mestarien liigassa välieriin asti, jossa he hävisivät Al-Ahlille lopulta rangaistuspotkukilpailun jälkeen.


title: Loïc Feudjou

text: Feudjou pelasi ensimmäisen maaottelun Kamerunin maajoukkueessa 29. toukokuuta 2014. Hänet valittiin myöhemmin Kamerunin joukkueeseen vuoden 2014 MM-kisoihin.


title: Pantsarlahden bastioni

text: Pantsarlahden bastioni on Viipurissa sijaitseva bastioni, joka rakennettiin 1570-luvulla. Se oli osa niin sanottua Sarvilinnoitusta, joka valmistui vuosina 1563–1617 keskiaikaisen Viipurin kaupunginmuurin itäpuolelle. Linnoitukseen kuuluivat myös samankokoinen Äyräpään bastioni sekä pienempi Valliportin bastioni, jotka kuitenkin on purettu. Yhteensä kaupunginmuuriin ja Sarvilinnoitukseen rakennettiin 1500–1700-luvuilla kahdeksan bastionia, joista Pantsarlahden bastioni on ainoa jäljellä oleva. Kaikki muut purettiin 1860-luvulla laajenevan kaupungin tieltä.


title: Pantsarlahden bastioni

text: Pantsarlahden bastionia restauroitiin vuonna 1927 ja kolme vuotta myöhemmin sen sisäpuolelle valmistui Viipurin taidemuseo, jonka on suunnitellut arkkitehti Uno Ullberg.


title: Sammy N’Djock

text: Sammy N’Djock (s. 25. helmikuuta 1990 Yaoundé) on kamerunilainen jalkapalloilija. Maalivahtina pelaava N’Djock edustaa Turkin Superliigassa pelaavaa Antalyasporia.


title: Sammy N’Djock

text: N’Djock aloitti jalkapalloilun Ranskassa junioritasolla. Hän edusti muun muassa Nantesia ja Lilleä, jossa hän pelasi myös kakkosjoukkueessa Championnat de France amateur tasolla. N’Djock siirtyi heinäkuussa 2010 ammattilaiseksi Turkkiin Antalyasporiin. Hän pelasi lainalla kauden 2013–2014 Fethiyesporissa.


title: Sammy N’Djock

text: N’Djock pelasi ensimmäisen maaottelun Kamerunin maajoukkueessa 2. kesäkuuta 2013 harjoitusottelussa Ukrainaa vastaan. Hänet valittiin myöhemmin Kamerunin joukkueeseen vuoden 2014 MM-kisoihin.


title: John Anthony Brooks

text: John Anthony Brooks Jr. (s. 28. tammikuuta 1993 Berliini, Saksa) on yhdysvaltalainen jalkapalloilija, joka pelaa Bundesliigan Hertha BSC:ssa ja Yhdysvaltain maajoukkueessa. Pelipaikaltaan 193 senttimetriä pitkä Brooks on puolustaja


title: John Anthony Brooks

text: Brooks syntyi ja kasvoi Berliinissä edustaen Hertha Berliniä nuoruudestaan asti. Hän debytoi seuran paidassa Bundesliigassa elokuussa 2013 pelattuaan edellisen kauden seuran paidassa 2. Bundesliigassa. Brooks teki heti bundesliigadebyytissään maalin Eintracht Frankfurtia vastaan.


title: John Anthony Brooks

text: Brooks debytoi Yhdysvaltain jalkapallomaajoukkueessa vuonna 2013. Hän pelasi maajoukkueessa MM-kisoissa 2014 Brasiliassa, jossa hän puski ratkaisevan 2-1 -osuman Ghanaa vastaan alkulohkojen ensimmäisen kierroksen ottelussa. Hänestä tuli tuolloin historian ensimmäinen yhdysvaltalaispelaaja, joka on vaihdosta kentälle tultuaan onnistunut maalinteossa.


title: John Anthony Brooks

text: Brooks on pelannut kaikkiaan 33 maaottelua ja tehnyt niissä kolme maalia.


title: Geoff Cameron

text: Geoffrey Scott ”Geoff” Cameron (s. 11. heinäkuuta 1985 Attleboro, Yhdysvallat) on yhdysvaltalainen jalkapallopuolustaja, joka pelaa Englannin Valioliigan Stoke Cityssä ja Yhdysvaltain maajoukkueessa. Hän on pelannut 55 maaottelua ja tehnyt niissä neljä maalia vuosina 2010–2017.


title: Fabian Johnson

text: Fabian Marco Johnson (s. 11. heinäkuuta 1987 München, Saksa) on yhdysvaltalainen jalkapallopuolustaja, joka pelaa Bundesliigan Borussia Mönchengladbachissa ja Yhdysvaltain maajoukkueessa. Hän on pelannut 56 maaottelua ja tehnyt niissä kaksi maalia vuosina 2011–2017.


title: Cédric Djeugoué

text: Cédric Djeugoué (s. 28. elokuuta 1992 Mankwa) on kamerunilainen jalkapalloilija. Puolustajana pelaava Djeugoué edustaa Kamerunin pääsarjassa pelaavaa Coton Sportia.


title: Cédric Djeugoué

text: Djeugoué aloitti ammattilaisuransa kaudella 2010 tšadilaisessa Foullah Edificessä. Hän siirtyi Kameruniin kaudella 2010 Doualan riveihin, jossa hän vietti kaksi kautta. Djeugoué siirtyi kaudella 2014 Coton Sportiin.


title: Cédric Djeugoué

text: Djeugoué pelasi ensimmäisen maaottelun Kamerunin maajoukkueessa 26. toukokuuta 2014 harjoitusottelussa Makedoniaa vastaan. Hänet valittiin myöhemmin Kamerunin joukkueeseen vuoden 2014 MM-kisoihin.


title: True Detective

text: True Detective on yhdysvaltalainen rikosdraamasarja, jonka on luonut Nic Pizzolatto. "True Detective" alkoi HBO-kanavalla 12. tammikuuta 2014. Suomessa C More -kanava esitti sarjaa samanaikaisesti ja se oli saatavilla HBO Nordic -palvelussa. Yle TV2 aloitti sarjan esittämisen 9. tammikuuta 2015. "True Detective" on antologiasarja eli sen jokainen tuotantokausi sisältää eri näyttelijät ja henkilöt. Sarjan ensimmäinen kausi kertoo kahdesta rikosetsivästä, jotka tutkivat Louisianan osavaltiossa, Yhdysvalloissa 17 vuoden ajan tapahtuneita murhia, joihin liittyy uskonnollinen yhteisö. Sarjan toinen tuotantokausi sijoittuu Kaliforniaan ja sen esittäminen alkoi Yhdysvalloissa 21. kesäkuuta 2015. Kolmas tuotantokausi sijoittuu Ozarkvuorille ja sen esittäminen alkoi 13. tammikuuta 2019.


title: True Detective

text: "True Detective" on menestynyt arvostelijoiden keskuudessa hyvin ja sitä on kehuttu muun muassa sävykkäästä dialogista, yksityiskohtaisesta tarinankerronasta ja näyttelijöiden mainioista suorituksista. Sarja on voittanut muun muassa viisi Emmy-palkintoa, yhden TCA-palkinnon ja yhden Critic’s Choice -palkinnon.


title: True Detective

text: HBO tilasi sarjan ja sen kahdeksan jaksoa huhtikuussa 2012. Sarjan loi Nic Pizzolatto, joka on myös käsikirjoittanut kaikki ensimmäisen tuotantokauden jaksot. Cary Fukunaga ohjasi kaikki ensimmäisen kauden jaksot ja toimii myös sarjan tuottajana.


title: True Detective

text: Sarjan luoja Nic Pizzolatto aloitti fiktion kirjoittamisen ja julkaisi romaanin "Galveston" vuonna 2010. Seuraavana vuonna hänet palkattiin "Jälkiä jättämättä" -televisiosarjan käsikirjoittajaksi. Hän oli jo alkanut kirjoittaa "True Detectiveä" ja hänen tarkoituksenaan oli julkaista se kirjana, mutta huomasi myöhemmin, että se sopisi paremmin televisioon. Pizzolatto esitteli "Galvestonia" päättäjille ja kesän 2010 aikana hän kirjoitti kuusi käsikirjoitusta, joista yksi oli The Long Bright Dark -jakson 90-sivuinen käsikirjoitus. Pian tämän jälkeen hän teki sopimuksen HBO:n kanssa mahdollisesta televisiopilotista. Pizzolatto kirjoitti kauden 550-sivuisen käsikirjoituksen kolmessa kuukaudessa.


title: True Detective

text: Alejandro González Iñárritun piti alun perin ohjata ensimmäisen kauden jaksot, mutta hän oli tekemässä elokuvaa "Birdman" (2014), eikä ollut käytettävissä. Hänen sijaansa Pizzolatto pyysi ohjaajaksi Cary Joji Fukunagaa, jonka hän tunsi ennestään. Ennen kuvausten alkamista Fukunaga teki taustatyötä tutustumalla Louisianan poliisivoimiin.


title: True Detective

text: Matthew McConaughey ja Woody Harrelson valittiin rooleihinsa keväällä 2012. Valinnoista uutisoitiin huhtikuussa 2012, mutta kaksikko oli jo valittu ennen kuin sarja esiteltiin HBO:lle. McConaughey esittää Rustin Cohlea, hyvin älykästä rikosetsivää, joka kutsuu itseään realistiksi, vaikkakin filosofisessa merkityksessä hän on pessimisti. Hänelle tarjottiin ensin Martin Hartin roolia, mutta hän vaati saada näytellä Cohlea. McConaughey kirjoitti hahmostaan 450-sivuisen analyysin, joka käsittelee Cohlen elämää sen eri vaiheissa. Hän kertoi, että vuoden 1995 Cohle välttelee keskustelemista muiden kanssa, koska hän ”yrittää pitää itsensä kasassa” ja hän turvautuu murhajuttuun ”selviytyäkseen... koska se auttaa häntä olemaan tappamatta itseään”. Seitsemän vuotta myöhemmin vuonna 2002, Cohle turvautuu yhä juttuun, koska se on ”hänen oljenkortensa”, mutta epäonnistuneen perhe-elämän yrityksen jälkeen hän ”alistuu taas luonteelleen.” Vuonna 2012 Cohle on ”elänyt kauemmin kuin olisi toivonut” ja hän ”painii paholaisen kanssa joka päivä ja tajuaa, että [elämä] saattaa kestää paljon kauemmin kuin hän haluaisi.”


title: True Detective

text: Harrelson sai Martinin roolin McConaugheyn suosituksesta. Hän hakeutui projektiin osin kollegoidensa vuoksi: ”Rakastan Matthew'ta. Hän on kuin veljeni. Hän on uskomaton tyyppi. Rakastan myös Michelleä [Monaghan]. Olen tuntenut hänet jo vuosia. Cary [Fukunaga] on loistava ohjaaja. Nic [Pizzolatto] kirjoitti ilmiömäisen käsikirjoituksen, jota ei voinut laskea käsistään. Hänen kirjoittamansa teksti on niin ällistyttävää.” Michelle Monaghan valittiin näyttelemään naispääosaa, Martin Hartin vaimoa Maggiea. Hän kiinnostui "True Detectivestä" tutustuttaan käsikirjoituksessa henkilöhahmonsa kehityskaareen. Michael Potts näytteli rikosetsivä Maynard Gilbough'ta ja Tory Kittles hänen työpariaan Thomas Papaniaa.


title: True Detective

text: Pizzolatto teki cameon baarimikkona jaksossa Who Goes There. Kohtaukseen on piilotettu myös pääsiäismuna, kun Harrelsonin roolihahmo kysyy häneltä ”miksi pakotat minut sanomaan tätä paskaa?” Pizzolatto käsikirjoitti jakson ja kirjaimellisesti pakottaa Marty Hartin sanomaan vuorosanansa.


title: True Detective

text: "True Detective" piti alun perin kuvata Arkansasissa, mutta Pizzolatto valitsi myöhemmin eteläisen Louisianan hyödyntääkseen alueelle tunnusomaista maisemaa, joka hänen mielestään kuvasi silmäänpistävästi paradoksia. Ensimmäisen kauden kaikki jaksot kuvattiin kinofilmille ja kuvaukset kestivät 100 vuorokautta yhteenmenoon. Ulkoilmakohtauksia sarjan ensimmäiseen jaksoon kuvattiin sokeriruokopellolla lähellä Erathia Louisianassa. Pelto esitti rikospaikkaa, josta päähenkilöt löytävät kuolleen naisen. Fukunaga värväsi Adam Arkapaw'n, joka oli aiemmin ollut "Top of the Lake" -sarjan kuvaajana, ja käytti kohtauksessa niukkaa valaistusta. Louisianan sääolot tekivät kuvausvälineistön liikuttamisen vaikeaksi, suureksi osin sateen aiheuttaman mudan vuoksi. Kuvausryhmä kohtasi paikan päällä myös kaikenlaisia eläimiä, kuten vesimokkasiinikäärmeitä ja 180 senttimetriä pitkän alligaattorin. Lisäksi äänekkäät matkijalinnut pyrittiin pitämään poissa kuvauspaikoilta petolintujen, kuten pöllöjen ja haukkojen avulla. Sarjan lavastajat rakensivat Seeing Things -jakson lopussa esiintyvän kirkon raunion alusta alkaen. Myös Reggie Ledoux'n metamfetamiini-laboratorio jaksossa The Secret Fate of All Life rakennettiin sarjaa varten.


title: True Detective

text: Nic Pizzolatto on kertonut, että sarjan toisella kaudella on kolme uutta päähenkilöä. Pizzolatto on kertonut myös, että toisen tuotantokauden tapahtumapaikka on Kalifornia.


title: True Detective

text: Kolmas tuotantokausi sijoittuu Ozarkvuorille. Pääroolia, rikostutkija Wayne Haysia näyttelee Mahershala Ali. Muissa päärooleissa ovat Carmen Ejogo, Stephen Dorff, Scoot McNairy ja Ray Fisher.


title: True Detective

text: Sarja on saanut suurimmat vaikutteensa Robert W. Chambersin novellikokoelmasta "Keltainen kuningas" () (1895). Kauhuklassikon ja sarjan yhteys huomattiin ensin "The Wall Street Journal" -sanomalehdessä, minkä jälkeen sarjan innokkaimmat katsojat alkoivat seurata yhtäläisyyksiä tarkemmin. Pizzolatton muihin vaikuttajiin lukeutuvat Stephen King ja Raymond Chandler, jotka ovat myös ottaneet mallia Chambersin töistä. Samankaltaisuudet Thomas Ligottin teoksen "The Conspiracy Against the Human Race" (2010) kanssa saivat jotkut syyttämään Pizzolattoa plagioinnista.


title: True Detective

text: Sarjassa on myös suoria viittauksia "Keltaiseen kuninkaaseen". Jaksossa Seeing Things, etsivät löytävät Dora Langen päiväkirjan, jossa on monia viittauksia Keltaiseen kuninkaaseen ja Carcosaan, kuvitteelliseen kaupunkiin johon kirjan tapahtumat sijoittuvat. Jakso The Secret Fate of All Life on täynnä viittauksia. Esimerkiksi Reggie Ledoux kertoo Cohlen olevan nyt Carcosassa ja mainitsee mustien tähtien nousevan. Sarjassa on käytetty myös kuvaviittauksia Chambersin kirjaan: Dora Langen päiväkirjassa on piirustuksia mustista tähdistä ja laskevan auringon heijastuma järvessä kuvaa kaksoisaurinkoja.


title: True Detective

text: "True Detectiven" suosio nosti kirjan bestseller-listoille. Kirja käännettiin myös ensi kertaa suomeksi. Suomennos ilmestyi marraskuussa 2014. "The King in Yellow" kirjalla ei ole voimassa olevia tekijänoikeuksia ja se on saatavilla ilmaiseksi internetissä.


title: True Detective

text: Sarja on saanut arvostelijoilta ylistävän vastaanoton. Helsingin Sanomien Pertti Avola kuvaili sarjan ensimmäistä tuotantokautta vangitsevaksi ja koukuttavaksi. Iltalehden Kari Melart kutsui sarjaa mestariteokseksi ja yhdeksi vaikuttavimmista televisiotuotannoista kautta aikain ja kehui erityisesti Matthew McConaugheyn ja Woody Harrelsonin roolisuorituksia.


title: True Detective

text: Mike Davis, H. P. Lovecraftille omistetun internetsivuston The Lovecraft Zinen ylläpitäjä, julkaisi elokuussa 2014 artikkelin, jossa hän syytti Nic Pizzolattoa Thomas Ligottin ja muiden kirjailijoiden plagioinnista. Hänen mielestään Rust Cohlen pessimistiset, elämän merkityksettömyyttä koskevat monologit sisälsivät lausahduksia Ligottin teoksesta "The Conspiracy Against the Human Race" (2010). Davis kirjoitti: ”Kirjailijat työskentelevät ankarasti tuottaakseen omaperäisiä ideoita, tarinoita ja keskusteluja, ja on epäreilua, että joku toinen pitää niitä ideoita omanaan. Hra Pizzolatto on ehdolla Emmy-palkintoon työstään "True Detectivessä" kun taas Thomas Ligotti ahertaa lähes tuntemattomana. Vaikka tuskailin tämän artikkelin kirjoittamisen kanssa, lopulta tunsin että moraalisesti minulla ei ole muuta vaihtoehtoa.” Artikkeli herätti keskustelua muuallakin, etenkin Redditin keskustelupalstalla.


title: True Detective

text: Pizzolatto kumosi väitteet ja vastasi: ”Mitään televisiosarjassa "True Detective" ei ole plagioitu. Rust Cohlen ilmaisemat filosofiset ajatukset eivät edusta kenenkään yksittäisen kirjailijan ajatuksia tai ideoita; nämä ovat pikemminkin pessimistisen, antinatalistisen filosofian dogmeja, joita Arthur Schopenhauer, Friedrich Nietzsche, E. M. Cioran ja monet muut filosofit ilmaisevat.” Myös HBO jätti lausunnon koskien syytteitä: ”"True Detective" on erittäin omaperäinen teos, jonka tarina, juoni, henkilöt ja dialogi kuuluvat Nic Pizzolattolle. Filosofiset käsitteet ovat kaikkien, myös fiktion kirjoittajien käytössä, ja tällaisia esimerkkejä on esiintynyt aiemminkin.” HBO päätti lausuntonsa julistamalla: ”Me tuemme täysin sarjaa, sen käsikirjoitusta ja Nic Pizzolattoa .”


title: True Detective

text: "True Detective" voitti viisi Emmy-palkintoa parhaasta ohjauksesta, alkutunnuksen suunnittelusta, maskeerauksesta, roolijaosta ja kuvauksesta vuonna 2014. Kaiken kaikkiaan sarja oli ehdolla 12 Emmy-palkintoon. Matthew McConaughey ja Woody Harrelson olivat ehdolla SAG-palkintoon parhaasta miespääosasta draamasarjassa sekä Golden Globe -palkintoon parhaasta miespääosasta minisarjassa tai televisioelokuvassa.


title: Hatten Baratli

text: Hatten Baratli (, s. 9. tammikuuta 1991 Jedda) on tunisialainen jalkapalloilija. Keskikentällä pelaava Baratli edustaa Saudi-Arabian toiseksikorkeimmalla sarjatasolla Al-Sho'alah al-Kharjia.


title: Hatten Baratli

text: Baratli aloitti jalkapalloilun CA Bizertinin junioreissa, josta hän lopulta nousi joukkueen edustukseen kaudella 2008–2009. Hän pelasi kaudella 2009–2010 22 sarjaottelua ja teki ensimmäisen maalinsa Tunisian pääsarjassa 13. syyskuuta 2009 JS Kairouania vastaan.


title: Hatten Baratli

text: Heinäkuussa 2012 Baratli siirtyi Club Africainiin.


title: Hatten Baratli

text: Baratli pelasi ensimmäisen maaottelunsa Tunisian maajoukkueessa 2. kesäkuuta 2012. Hän oli myös mukana Tunisian joukkueessa vuoden 2013 Afrikan-mestaruuskisoissa.


title: Isao Matsushita

text: Isao Matsushita (; s. 1951 Tokio) on japanilainen säveltäjä ja kapellimestari. Hän opiskeli sävellystä Hiroaki Minamin ja Toshirō Mayuzumin johdolla Tokion taideyliopistossa (Tōkyō Geijutsu Daigaku) 1970-luvulla ja jatkoi opintojaan vuoteen 1986 saakka Isang Yunin johdolla Universität der Künste Berlinissä.


title: Isao Matsushita

text: Matsushitan musiikkia on esitetty Euroopan ja Aasian maissa sekä Australiassa ja Yhdysvalloissa. Kapellimestarina hän on muun muassa toiminut Ensemble Kōchin ja Camerata Naganon musiikillisena johtajana. Matsushita toimi Japanin säveltäjäliiton varapuheenjohtajana vuosina 1997–2005 ja palasi tähän asemaan vuonna 2008. Hän on myös toiminut Aasian säveltäjäliiton puhemiehenä vuosina 1999–2004.


title: Isao Matsushita

text: Matsushita on kuulunut Tōkyō Geijutsu Daigakun henkilökuntaan vuodesta 1987.


title: Isao Matsushita

text: Matsushitan tuotantoon kuuluu muun muassa oopperoita, orkesteriteoksia ja kamarimusiikkiteoksia vaihteleville kokoonpanoille. Hän on käyttänyt monissa teoksissaan japanilaisia soittimia. Lisäksi hän sävelsi konserton myanmarilaiselle saung-soittimelle. Hän on myös säveltänyt runsaasti kuoro- ja muuta vokaalimusiikkia.


title: Rodolfo Ledesma

text: Rodolfo Ledesma (s. 14. elokuuta 1954 Cali) on kolumbialainen säveltäjä. Hänen enimmäkseen orkesteri-, kamari- ja pianoteoksista koostuvaa tuotantoaan on esitetty Amerikassa, Aasiassa ja Euroopassa.


title: Rodolfo Ledesma

text: Ledesma aloitti säveltämisen kymmenvuotiaana ja opiskeli Kolumbiassa sekä musiikkia että yhdyskuntatekniikkaa. Hän täydensi sävellys- ja orkesterinjohdonopintojaan Yhdysvalloissa ja Saksassa. Hän sai maisterinarvonsa filosofiassa Universidad del Vallessa Calissa.


title: Rodolfo Ledesma

text: Ledesma voitti teoksellaan "Metamorphosis" Premio Nacional Colculturan Bogotássa 1992. Lisäksi hän sai toisen palkinnon Oreste Sindici -kilpailussa Ceccanossa vuonna 2003 teoksella "Eclosión". Ledesma on opettanut musiikin teoriaa Universidad del Vallessa vuodesta 1993 ja luennoinut myös Indianan yliopistossa Bloomingtonissa.


title: Sylvi (näytelmä)

text: Sylvi on Minna Canthin kirjoittama näytelmä vuodelta 1893. Se on Canthin seitsemäs näytelmä. Tositapahtumiin perustuvan näytelmän Canth kirjoitti ruotsiksi Ruotsalaiselle teatterille. Canthin siirtyminen kirjoittamaan Ruotsalaiselle teatterille herätti pahennusta, mutta itse näytelmää kiitettiin. Näytelmää on vuosikymmenien mittaan esitetty edelleen tuon tuosta, ja siitä on tehty kaksi elokuvaa.


title: Sylvi (näytelmä)

text: Näytelmä perustuu tositapahtumaan. Hämeenlinnalainen lehtorinrouva Aina Sainio rakastui toiseen ja myrkytti miehensä 1892. Canth luki lehtijutun ja kirjoitti siitä näytelmän, ensin ruotsiksi, sitten suomeksi. Kantaesitys oli Ruotsalaisessa teatterissa 23. tammikuuta 1893.


title: Sylvi (näytelmä)

text: Kun Canth päätti kirjoittaa "Sylvin" ruotsiksi, taustalla oli erimielisyys, joka henkilöityi Emilie ja Kaarlo Bergbomiin. "Kovan onnen lapsia" oli pari vuotta aiemmin hyllytetty ensimmäisen esityksen jälkeen Suomalaisessa teatterissa. Teatterin johtokunta piti sitä karkeana. Molemmat Bergbomit vastustivat hyllytystä mutta turhaan. Bergbomien ja Canthin yhteistyö jatkui jonkin aikaa näennäisesti. Vielä valmistui "Papin perhe", joskin vanhoilliselta suunnalta sekin sai kritiikkiä, ja Agathon Meurman paheksui, että sitä esitettiin vähävaraisille edullisempaan hintaan. Näistä syistä Canth päätti ryhtyä kirjoittamaan "Sylviä" ruotsiksi. Hänhän oli käynyt koulunsa ruotsiksi, joten kieli ei ollut ongelma.


title: Sylvi (näytelmä)

text:
"Sylvin" käänsi suomeksi ensin Canthin tytär Anni Levander, mutta Canth ei ollut tyytyväinen vaan ryhtyi työstämään tekstiä itse ja muokkasi sitä samalla. Hän kirjoitti Otavan Hannes Gebhardille:
Ida Aalberg oli perustanut oman kiertueteatterin, jolle hän halusi "Sylvin" esitettäväksi. Ennakkoluulojensa vuoksi Canth suhtautui pyyntöön aluksi nuivasti, mutta teatterin vieraillessa Kuopiossa Canth tutustui Aalbergiin, ja Aalberg sai näytelmän ohjelmistoonsa. Näytelmä käännettiin myös ranskaksi Aalbergin seurueen esitettäväksi Pietarissa. Ajatus käännöksestä saksaksi oli myös esillä, mutta se ei todennäköisesti silloin toteutunut, ainakaan sitä ei ole painettu.


title: Sylvi (näytelmä)

text: Canthin työhalu väheni "Sylvin" jälkeen joksikin aikaa, ja hän mietti jopa näytelmien kirjoittamisesta luopumista, mutta päästyään alkuun "Anna Liisan" kanssa hän sattui mainitsemaan toimittajaystävilleen uskon kirjoittajankykyihinsä elpyneen. Lehtien julkaistua tiedon Canth harmitteli: "Sanomalehdet ovat niin kärkkäät ottamaan selkoa asioista jo vähää ennen kuin ne tapahtuvatkaan."


title: Sylvi (näytelmä)

text: Orvoksi jäänyt nuori Sylvi on avioitunut huomattavasti vanhemman holhoojansa Aksel Vahlin kanssa. Hän tapaa uudestaan lapsuudenystävänsä Viktor Hovingin ja rakastuu. Aviomies Aksel ei suostu Sylvin avioerovaatimukseen. Tunteet vievät Sylviä, ja hän myrkyttää miehensä. Rakastettu kauhistuu rikollista tekoa ja hylkää hänet. Sylvi joutuu vankilaan mieleltään seonneena.


title: Sylvi (näytelmä)

text: Näytelmä sai ensi-illassa 23. tammikuuta 1893 runsaat aplodit ja esirippu nousi 33 kertaa, mutta sen muu vastaanotto oli ristiriitainen. Keskustelua herätti paitsi kieli, myös sen ahdistava aihe. Päivälehden arvostelija nyrpisti nenäänsä, yleisölle, joka hänen mukaansa sai uteliaisuutena tyydytetyksi. Hänen selityksensä mukaan näytelmä oli ”tekijänsä surkuteltavan oikullisuuden tautta - - joutunut ruotsalaiselle näyttämölle”. Yhteistyö Ruotsalaisen teatterin kanssa jäi kuitenkin yhden näytelmän mittaiseksi.


title: Sylvi (näytelmä)

text: Näytelmän suomennos ilmestyi samana päivänä kuin oli Ruotsalaisen teatterin kantaesitys. Kasimir Leino arvioi Päivälehden numerossa 29. tammikuuta painetun teoksen ja ylistää sitä monisanaisesti: ”Rouva Canth on kieltämättä etevin meidän nykyisistä suomenkielisistä näytelmäkirjailijoistamme”, ja luettelee sen jälkeen niitä ominaisuuksia, joita Canthilla on näytelmäkirjailijana.


title: Sylvi (näytelmä)

text: Mikko Roiha ohjasi näytelmän Berliinissä 2014 ja on todennut, että näytelmä on paitsi ajaton, myös kansainvälinen. Asetelmaltaan se on samanlainen kuin Henrik Ibsenin "Nukkekoti", mutta kuitenkin lähempänä Leo Tolstoin "Anna Kareninaa". "Sylvin" Göteborgin kaupunginteatterin suurelle näyttämölle huhtikuussa 2014 ohjannut Jenny Andreasson toteaa, että Canthin jälki on melodramaattisempaa kuin mieskirjailijoiden ja pureutuu naisen sosiaaliseen vankeuteen ja psyykeen syvemälle.


title: Sylvi (näytelmä)

text: Näytelmän pohjalta tehdyt elokuvat:


title: Sylvi (näytelmä)

text: Näytelmäkirjailijaliitto myöntää Sylvi-palkintoa parhaasta elokuvan tai televisio-ohjelman käsikirjoituksesta.


title: Ledesma

text: Ledesma on muun muassa seuraavien henkilöiden sukunimi:


title: Sinitaivas

text: Sinitaivas voi tarkoittaa seuraavia:


title: Wilmar Roldán

text: Wilmar Alexander Roldán Pérez (s. 24. tammikuuta 1980) on kolumbialainen jalkapallotuomari, joka on ollut FIFA:n virallinen tuomari vuodesta 2008 asti. Kotimaansa liigassa Roldán on tuominnut jo vuodesta 2003 asti.


title: Wilmar Roldán

text: Hänet valittiin tuomariksi vuoden 2011 Copa Américaan, jossa Roldán tuomitsi kaksi alkulohko-ottelua sekä pronssiottelun Venezuelan ja Perun välillä. Vuoden 2015 Copa Américassa hän tuomitsi kaksi alkulohkon ottelua sekä Chilen ja Argentiinan välisen finaalin.


title: Wilmar Roldán

text: Hän tuomitsi myös kesäolympialaisissa 2012 sekä vuoden 2014 MM-karsinnoissa. Tammikuussa 2014 FIFA nimesi Roldánin yhdeksi tuomariksi MM-kisohin, joissa Roldánin ensimmäinen ottelu oli alkulohkossa Meksikon ja Kamerunin välillä.


title: 200 metrin juoksu olympialaisissa

text: Kahdensadan metrin juoksu on ollut kesäolympialaisten ohjelmassa toisista nykyaikaisista olympialaisista alkaen, vuodesta 1900. Naisten 200 metrin juoksu on ollut olympialajina vuoden 1948 olympialaisista. Eniten kultamitaleita ovat voittaneet yhdysvaltalaiset juoksijat.


title: Filippiiniennakkeli

text: Filippiiniennakkeli ("Sitta oenochlamys") on nakkelien heimoon kuuluva varpuslintu.


title: Filippiiniennakkeli

text: Filippiiniennakkelia tavataan Filippiineillä. Lajin on raportoitu olevan melko yleinen tai yleinen. Se on luokiteltu elinvoimaiseksi.


title: Kilian Braun

text: Kilian Braun (s. 10. kesäkuuta 1987) on sveitsiläinen alamäkiluistelija, joka sijoittui Red Bull Crashed Icessä kaudella 2014 yhteispisteissä sijalle kymmenen. Hänen paras yksittäinen sijoituksensa on kolmas sija Niagaran kilpailussa vuonna 2013. Alamäkiluistelu-uransa ohella Braun pelaa jääkiekkoa Sveitsin vitosdivarissa. Hän on parhaimmillaan pelannut maansa kolmannessa divisioonassa. Hän opiskelee alamäkiluistelijan uransa ohella myöskin sisustussuunnittelijaksi. Braun asustaa nykyisin Sveitsin Rothristissä.


title: Sundannakkeli

text: Sundannakkeli ("Sitta azurea") on nakkelien heimoon kuuluva varpuslintu.


title: Sundannakkeli

text: Sundannakkelia tavataan Malakan niemimaalla, Sumatralla ja Jaavalla. Lajin on raportoitu olevan melko yleinen tai yleinen. Se on luokiteltu elinvoimaiseksi.


title: Isonakkeli

text: Isonakkeli ("Sitta magna") on nakkelien heimoon kuuluva varpuslintu.


title: Isonakkeli

text: Isonakkelia tavataan Kiinan lounaisosissa, Myanmarin keski- ja itäosissa ja Thaimaan luoteisosissa. Isonakkelin kokonaispopulaatioksi on karkeasti arvioitu 1 500–3 800 yksilöä. Laji on luokiteltu erittäin uhanalaiseksi, koska sen populaatio on hyvin pieni ja pienenemässä elinympäristöjen tuhoutumisen vuoksi.


title: Sandro Ricci

text: Sandro Meira Ricci (s. 19. marraskuuta 1974) on brasilialainen jalkapalloerotuomari, joka tuomitsee ammatikseen Brasilian pääsarjassa Campeonato Brasileiro Série A:ssa. Kansainvälisen jalkapalloliiton FIFA:n tuomarina Ricci on ollut vuodesta 2011 asti. Hän tuomitsi seurajoukkueiden MM-finaalin vuonna 2013. Finaalissa kohtasivat Raja Casablanca ja FC Bayern München. Ricci valittiin tuomariksi vuoden 2014 MM-kisoihin. Hänen avustavat tuomarinsa olivat Marcelo van Gasse ja Emerson de Carvalho. Alkulohkon pelissä Ranskan ja Hondurasin välillä Ricci teki historiaa ollen ensimmäinen tuomari, joka hyväksyy maalin uuden maaliviivateknologian avulla.


title: Kaunonakkeli

text: Kaunonakkeli("Sitta formosa") eli aiemmalta nimeltään mustakaulusnakkeli on nakkelien heimoon kuuluva varpuslintu.


title: Kaunonakkeli

text: Kaunonakkelia tavataan Bhutanissa, Kiinassa, Intiassa, Laosissa, Myanmarissa, Thaimaassa ja Vietnamissa. Laji on luokiteltu vaarantuneeksi, ja sitä uhkaa elinympäristöjen tuhoutuminen.


title: HK Sotši

text: HK Sotši on vuonna 2014 perustettu venäläinen jääkiekkoseura, joka on pelannut KHL-sarjassa kaudesta 2014–2015 lähtien.


title: Surgeon Simulator 2013

text: Surgeon Simulator 2013 on vuonna 2013 julkaistu simulaatiopeli, joka julkaistiin alun perin Microsoft Windowsille, OS X:lle, Linuxille. Peli julkaistiin myöhemmin myös versio iPadille sekä Androidille, ja PS4-versio on tulossa myöhemmin. Pelissä ideana on suorittaa erilaisia leikkauksia ensimmäisestä persoonasta.


title: Lahna (täsmennyssivu)

text: Lahna tarkoittaa seuraavia asioita:


title: Tuomas Kurttila

text: Tuomas Kurttila (s. 1978 Oulu) on suomalainen hallintotieteiden ja teologian maisteri, joka on toukokuusta 2014 lähtien toiminut Suomen lapsiasiavaltuutettuna. Hän on aiemmin työskennellyt Suomen Vanhempainliiton toiminnanjohtajana sekä opetus- ja kulttuuriministeriössä.


title: Tuomas Kurttila

text: Kurttila on Suomen toinen lapsiasiainvaltuutettu tehtävästä huhtikuussa 2014 eronneen Maria Kaisa Aulan jälkeen. Kurttilan määräaikainen virkakausi on viisivuotinen.


title: Caselle Landi

text: Caselle Landi on kunta Pohjois-Italiassa Lodin maakunnassa Pojoen varrella. Kunnan väkiluku on runsaat 1 500 henkilöä.


title: Keskusteluanalyysi

text: Keskusteluanalyysi on laadullinen tutkimusmenetelmä. Siinä yksityiskohtaisesti analysoidaan kahden tai useamman ihmisen välistä keskustelua ja vuorovaikutusta (esim. litteroinnilla). Keskusteluanalyysi on syntynyt Los Angelesilaisessa itsemurhien ennaltaehkäisykeskuksessa (Suicide Prevention Centre, SPC), jossa nauhoitettiin 1960-luvun alkupuolella sinne tulevia counselling-puheluita. Harvey Sacks kehitti menetelmää luennoillaan kollegoidensa kanssa.


title: Keskusteluanalyysi

text: Keskusteluanalyysin tutkimusta kiihdytti Lucy Suchmanin ja Brigitte Jordanin (1990) työ, jossa he totesivat, että haastattelijan toiminnan standardoiminen uhkaa survey-aineiston luotettavuutta. Standardoimisen joustamattomuudesta aiheuttaa kömpelöitä ja luonnottomia haastattelutilanteita. Täten menetelmä soveltuu hyvin luotettavuusarviointiin.


title: Serge Aurier

text: Serge Aurier (s. 24. joulukuuta 1992) on norsunluurannikkolainen jalkapalloilija, joka edustaa Englannin Valioliigassa pelaavaa Tottenham Hotspuria. Hän on pelipaikaltaan oikea laitapuolustaja. Aurier kuuluu myös Norsunluurannikon jalkapallomaajoukkueeseen.


title: Serge Aurier

text: Ammattilaisuransa ranskalaisessa RC Lensissä vuonna 2009 aloittanut Aurier siirtyi myös ranskalaiseen Toulouse FC:hen tammikuussa 2012. Hän teki debyyttinsä tammikuussa ja nousi seuran avainpelaajien joukkoon. Kesällä 2014 Aurier siirtyi lainalle Ligue 1:n suurseuraan Paris Saint-Germainiin.


title: Serge Aurier

text: Aurier pelasi ensimmäisen ottelunsa Norsunluurannikon jalkapallomaajoukkueessa vuonna 2013 Gambiaa vastaan. Hänet valittiin 2014 MM-kisoihin. Aurier oli avauksessa ja syötti molemmat "Elefanttien" maalit, kun joukkue voitti Japanin 2-1 alkulohkon ensimmäisellä kierroksella. Aurier pelasi joukkueen jokaisessa kolmessa pelissä alkulohkossa.


title: Louis Nicollin

text: Louis Nicollin (29. kesäkuuta 1943 Valence – 29. kesäkuuta 2017 Nîmes) oli ranskalainen liikemies ja jätteiden keräämiseen erikoistuneen Nicollin Companyn johtaja. Hän toimi myös ranskalaisen jalkapalloseura Montpellier HSC:n puheenjohtajana vuodesta 1974.


title: Louis Nicollin

text: Valencessa syntynyt Nicollin siirtyi perheyritys Nicollin Companyn johtoon vuonna 1977. Nykyisin yrityksellä on toimintaa Ranskassa, Belgiassa ja Marokossa. Kolme vuotta aikaisemmin (1974) temperamenttinen Nicollin oli siirtynyt Montpellier Paillade Sport Clubin puheenjohtajaksi. Seura pelasi tuolloin division d’honneurissa. Nykyisin Montpellier HSC:ksi muuttunut seura pelaa Ranskan ylimmällä sarjatasolla, Ligue 1:ssä. Jalkapallon lisäksi Nicollin panosti muihinkin urheilulajeihin, kuten rugbyyn. Louis Nicollin oli Ranskan 354:nneksi rikkain henkilö.


title: Louis Nicollin

text: Suuri jalkapallofani Nicollin omisti yhden maailman suurimmista jalkapallopaitakokoelmista. Kokoelmaan kuuluu noin 4 500 paitaa, joista jotkut ovat kuuluneet jalkapallolegendoille. Nicollin oli naimisissa Coletten kanssa ja hänellä oli kaksi poikaa, Oliver ja Laurent. Nuorempi poika Laurent kuuluu myös Montpellier HSC:n johtoportaaseen. Pojista molemmat työskentelevät Nicollin Companylla.


title: Louis Nicollin

text: Louis Nicollin tunnettiin värikkäänä persoonana. Hänellä oli räjähtävä temperamentti. Vuonna 2009 Nicollin sai rangaistuksen haukuttuaan AJ Auxerren kapteenia Benoit Pedrettiä homoksi hävityn ottelun jälkeen. Ennen kautta 2011–12 Nicollin sanoi ottavansa oranssin irokeesikampauksen, mikäli Montpellier voittaa liigan. Montpellier voitti kauden jälkeen liigan sensaatiomaisesti ennen PSG:tä, joten Nicollin otti uuden hiustyylin. Joukkueen selvittyä Mestareiden liigaan Nicollin lupasi eroavansa nykyisestä työstään ja ryhtyvänsä munkiksi luostariin, mikäli Montpellier voittaisi Mestareiden liigan. Näin ei kuitenkaan käynyt, ja Louis Nicollin jatkoi Nicollin Companyn johdossa ja Montpellier HSC:n puheenjohtajana.


title: Luther-kirkko (Helsinki)

text: Luther-kirkko Helsingissä on Suomen Luterilaisen Evankeliumiyhdistyksen (SLEY) käyttöön rakennettu kirkko Fredrikinkatu 42:ssa. SLEY vuokraa kiinteistöä sen nykyiseltä omistajalta, Keskinäinen työeläkevakuutusyhtiö Varmalta. Tila otettiin toukokuussa 2016 takaisin kirkkokäyttöön.


title: Luther-kirkko (Helsinki)

text:
Alkujaan viereisellä tontilla Malminkadun puolella osoitteessa Malminkatu 12 on ollut Theodor Höijerin suunnittelema Sleyn rukoushuone, joka valmistui vuonna 1878. Seurakunnan laajentuessa sen viereen Fredrikinkadun puolelle rakennettiin 1894 uusi rukoushuone, jonka suunnitteli Karl August Wrede goottilaistyyliin. ja sitä on laajennettu useaan otteeseen. Muutostöitä tehtiin Hilding Ekelundin suunnitelmien mukaan vuonna 1931, jolloin rakennus sai nykyisen funktionalistisen julkisivun, ja se vihittiin kirkoksi. Talvisodan pommituksissa kirkko vaurioitui pahoin, mutta se kunnostettiin entiseen asuunsa.
Kirkko jäi myöhemmin vähälle käytölle, ja SLEY myi sen 1989 vakuutusyhtiö Sampolle ja rakennusyhtiö Polarille, minkä jälkeen siihen tuli yökerho. Kirkko odotti ennen uutta käyttöä SLEY:n suunnittelemaa purkupäätöstä, ja sen valtasi vuonna 1986 nuorisojoukko. Sen jälkeen rakennus suojeltiin ja se vuokrattiin Sibelius-akatemialle.


title: Luther-kirkko (Helsinki)

text: Paikan ensimmäinen ravintola oli Cafe Barock 1990-luvulla, myöhemmin siinä oli useita erilaisia eri-ikäisille suunnattuja ravintoloita. Maaliskuussa 2014 tiloihin avattiin hiphop-yökerho Saint, jota ennen paikalla ovat olleet esimerkiksi DOM Helsinki ja metallimusiikkiin keskittynyt Dante's Highlight.


title: Luther-kirkko (Helsinki)

text:
Kirkon peruskorjauksen alkaessa 2014 irtaimistosta ei ollut mitään jäljellä, ja tilaa olivat tuhonneet kukin ravintola vuorollaan, joten kaikki uudet elementit, kuten kastemalja ja rippituoli, ovat nykyaikaisia. Muuten on peruskorjauksessa pyritty tavoittelemaan 1930-luvun henkeä. Alttarikaidetta ei ole, koska tilaa pitää voida muunnella. Sen sijaan lattiassa alttarin edessä on kaidetta edustava lattiaan upotettu teksti messinkikirjaimin: "Jeesuksen Kristuksen ruumis, teidän puolestanne annettu ja vuodatettu." Risti on ripustettu alttarin kattoon.
Vuonna 1878 Malminkadun puolelle valmistuneen pienen punatiiliseen rukoushuoneen oli suunnitellut arkkitehti Theodor Höijer. Vuonna 1908 rakennuksessa tehtiin muutostöitä, ja kaksikerroksiseen rakennukseen lisättiin kolme kerrosta. Jugend-tyyliset suunnitelmat teki arkkitehti Albert Nyberg. Vuonna 1931 lisättiin vielä yksi kerros. Höijerin alkuperäisestä rukoushuonesuunnitelmasta ei enää ole jälkiä näkyvissä, vaan molempien rakennusten julkisivussa on Hilding Ekelundin luoma ilme.


title: Lisa Lampanelli

text: Lisa Lampanelli (oikealta nimeltään Lisa Marie Lampugnale, s. 19. heinäkuuta 1961 Connecticut) on yhdysvaltalainen stand up -koomikko ja näyttelijä.


title: Lisa Lampanelli

text: Lisa Lampanelli tunnetaan mm. "Comedy Central Roast" -sarjasta. Erilaiset vähemmistöt ja etniset kansanryhmät ovat hänen stand-up-esitysten vakioaiheita. Lampanellin lempinimi on "Ilkeyden kuningatar" ("The Queen of Mean").


title: Apis (suku)

text: Hunajamehiläiset ("Apis") on pistiäisiin kuuluva suku.


title: Apis (suku)

text: Sukuun kuuluvat Animal Diversity Webin mukaan seuraavat lajit:


title: Sarvilinnoitus

text: Sarvilinnoitus oli 1560- ja 1590-lukujen välisenä aikana keskiaikaisen Viipurin kaupunginmuurin itäpuolelle rakennettu puolustusjärjestelmä. Se koostui kolmesta bastionista sekä niitä yhdistäneestä muurista, joka liittyi vanhaan kaupunginmuuriin pohjoisessa Pyöreän tornin ja etelässä Munkkitornin kohdalla. Linnoitus purettiin 1860-luvulla laajenevan kaupungin tieltä niin, että nykyään siitä on jäljellä ainoastaan lounaiskulmassa sijainnut Pantsarlahden bastioni. Kaksi muuta olivat koilliskulmassa sijainnut Äyräpään bastioni sekä pienempi Valliportin bastioni.


title: Sarvilinnoitus

text: Sarvilinnoituksen ansiosta muurien suojaamaan kaupunkialueen pinta-ala lähes kaksinkertaistui. Sisäpuolelle jäänyt alue oli alun perin soista maastoa, jonka reunoilla oli peltoja ja niittyjä. Uusi kaupunginosa sai myöhemmin nimekseen Valli.


title: Emma Klingenberg

text: Emma Klingenberg (s. 18. toukokuuta 1992 Faaborg, Tanska) on tanskalainen suunnistaja. Hän edustaa OK Pan Århusia, jonka joukkueessa hän on voittanut Venlojen viestin kahdesti peräkkäin vuosina 2013 ja 2014. nuorten MM-kilpailuissa Klingenberg on saavuttanut henkilökohtaisesti yhden maailmanmestaruuden, kolme hopeaa ja yhden pronssin. Tanskan viestijoukkueissa hän on saavuttanut kaksi maailmanmestaruutta ja kaksi pronssia. Aikuisten MM-kilpailuissa Klingenberg on ollut henkilökohtaisissa kilpailuissa sprintissä kuudes Savoien MM-kilpailuissa Ranskassa vuonna 2011. Trentinon MM-kilpailuissa 2014 Klingenberg saavutti hopeaa Tanskan pitkän viestin ja sprinttiviestin joukkueissa. Klingenberg on voittanut kaksi suunnistuksen maailmancupin osakilpailua.


title: Fort William Henryn piiritys

text: Fort William Henryn piiritys tapahtui seitsenvuotisen sodan aikana 3.–9. elokuuta 1757. Piirityksessä ranskalainen kenraali Louis-Joseph de Montcalm valtasi englantilaisten tukikohdan New Yorkin provinssin ja Kanadan välisellä rajaseudulla. Useita päiviä kestäneen piirityksen jälkeen Fort William Henryn komentaja everstiluutnantti George Monro antautui Montcalmin joukoille, jotka käsittivät ranskalaisen sotaväen lisäksi 1 800 intiaaniliittolaista.


title: Fort William Henryn piiritys

text: Antautumisen jälkeen intiaanit rikkoivat ennalta sovitut antautumisen ehdot ja hyökkäsivät englantilaisten kimppuun. Syntyneessä verilöylyssä intiaanit surmasivat lukuisia brittejä sukupuoleen katsomatta. Joidenkin lähteiden mukaan ranskalaiset eivät halunneet puuttua intiaanien järjestämään verilöylyyn, vaan sallivat tämän. Tapahtumaa pidetään yhtenä julmimmista Englannin ja Ranskan välisen sodan taisteluista.


title: Fort William Henryn piiritys

text: Ranskan ja Britannian siirtomaavaltojen keskinäiset kiistat Ohiolaakson turkismaista johtivat 1750-luvun alussa maiden välien kiristymiseen. Kesällä 1754 brittien ja irokeesien liittokunnan välinen Albanyn konferenssi etsi turhaan keinoja brittien siirtokuntien puolustuksen parantamiseksi Ranskaa ja sen intiaaniliittolaisia vastaan. Britit halusivat irokeesien tuen, mutta nämä kieltäytyivät yhteistyöstä brittien kanssa viitaten englantilaisten kyvyttömyyteen auttaa intiaaniliittolaisiaan tiukassa paikassa. Suurimmaksi ongelmaksi muodostui brittisiirtokuntien epäyhtenäisyys, joka teki ne entistä haavoittuvammiksi vihollisen hyökkäyksille.


title: Fort William Henryn piiritys

text: Diplomaatti Benjamin Franklinin ehdottama ”unioni” siirtokuntien ja irokeesiliiton välillä ei saanut kuningas Yrjö II:n hyväksyntää, ja neuvottelut raukesivat hyödyttöminä. Samanaikaisesti Uusi Ranska lisäsi joukkojaan New Yorkin provinssin pohjoisosassa ja Pennsylvanian läntisillä alueilla. Yhteenotot lisääntyivät, ja uhrien määrät kasvoivat. Kesällä 1755 brittiläisen kenraalimajuri Edward Braddockin johtamat joukot menettivät satoja miehiä yritettyään vallata ranskalaisten Fort Duquesnen linnakkeen. Hieman myöhemmin Englanti ja Ranska julistivat virallisesti sodan toisiaan vastaan. Euroopassa seitsenvuotisena sotana tunnettu sota levisi aina Intiaan asti.


title: Fort William Henryn piiritys

text: Sodan alkuvuosina Uusi Ranska hyödynsi tehokkaasti intiaaniliittolaisiaan ja onnistui saavuttamaan merkittäviä voittoja. Ranskan kaikkien joukkojen ylipäälliköksi ylennyt Kanadan kuvernööri Pierre de Rigaud de Vaudreuil päätti vallata brittien linnakkeet Kanadan rajalla vuoden 1757 aikana. Linnakkeet olivat Fort William Henry ja sen eteläisen naapuri Fort Edward. Suunnitelma ei ollut mikään salaisuus, sillä Montrealissa vierailleet irokeesit ja sieltä paenneet sotavangit kertoivat briteille de Vaudreuilin hyökkäysaikeesta.


title: Fort William Henryn piiritys

text: De Vaudreuil valitsi sotajoukkojen johtoon kenraali Louis-Joseph de Montcalmin, jonka alaisuudessa palveli 2 570 vakinaisen jalkaväen sotilasta ja yli 2 900 kanadalaista vapaaehtoista. Tykistöön kuului yhteensä 188 miestä.. Lisäksi Montcalm värväsi 1 800 intiaaniliittolaista, joista yli puolet oli ”sivistettyjä” katolisia mohawkeja ja abenakeja eri lähetysasemilta. Toinen pääjoukko muodostui Yläjärven ojibwoista, Michiganin ottawista ja potawatomeista sekä muiden ranskalaismielisten heimojen sotureista, joista jotkut eivät olleet koskaan käyneet Kanadassa. Montcalm ei voinut itse komentaa intiaaniliittolaisiaan, vaan joutui turvautumaan pappeihin, turkiskauppiaisiin ja upseereihin, joita hän sijoitti värvättyihin ryhmiin valvomaan näiden yhteistyöhalukkuutta. Intiaanit eivät saaneet maksua rahana, vaan vanhan käytännön mukaisesti heille luvattiin mahdollisuus ottaa päänahkoja, vankeja ja ryöstösaalista.


title: Fort William Henryn piiritys

text: Ranskalaisilla oli käytössään 245 "bateau"-tyyppistä venettä ja 21 kahdesta veneestä tehtyä ponttoonia, joilla he kuljettivat eri kaliiberisia kanuunoita, haupitseja ja mörssäreitä. Intiaaneilla oli 150 tuohikanoottia. Armeija eteni kahdessa eri ryhmässä, joista toinen liikkui maitse, toinen vesitse. Joukot lähtivät Georgejärven pohjoispäässä olevasta Fort Carillonista heinäkuun lopulla 1757. Matkaa hyökkäyskohteeseen Fort William Henryyn oli noin 50 kilometriä.


title: Fort William Henryn piiritys

text: Fort William Henryn komentajana toimi everstiluutnantti George Monro. Kolme päivää ennen piiritystä varuskunnassa oli 1 100 taistelukelpoista sotilasta, 60 kirvesmiestä ja merimiestä, 80 naista ja lasta sekä joitakin kanttiininpitäjiä.. Linnake oli suunniteltu ja rakennettu hyvin, eikä sitä ollut helppo vallata. Sen etuina olivat myös 18 tykkiä, riittävä määrä ammuksia ja ruokatarvikkeita ja hyvä huoltoyhteys 18 kilometrin päässä sijaitsevaan Fort Edwardiin. Linnakkeeseen kuului myös sen kaakkoispuoleiselle kalliolle rakennettu tukeista ja kivistä tehty rintavarustus, jossa oli useita kenttä- ja kiertohakatykkejä.


title: Fort William Henryn piiritys

text: Huhut tulevasta ranskalaisten hyökkäyksestä olivat lähteneet liikkeelle jo kesäkuun lopulla ja heinäkuun aikana Monro lähetti yli 300 erikoistiedustelijaa Georgejärvelle havainnoimaan mahdollisesti lähestyvää vihollisesta. Sotilaiden käyttämistä 20 valaanpyyntialuksesta vain neljä palasi takaisin William Henryn varuskuntaan heinäkuun viimeisinä päivinä. Henkiinjääneet kertoivat suuresta intiaanien sotajoukosta, joka oli houkutellut heidät ansaan ja surmannut tai ottanut vangiksi yli 200 sotilasta. Samaan aikaan Fort William Henryssä vierailut prikaatinkenraali Daniel Webb lupasi lähettää linnakkeeseen vahvistusjoukkoja ja palasi nopeasti Fort Edwardiin kokoamaan sotilaita. Webbin täydennykset saapuivat 2. elokuuta ja linnakkeen miesvahvuudeksi tuli kaikkiaan 2 351 sotilasta ja vapaaehtoista.


title: Fort William Henryn piiritys

text: Iltapäivällä 3. elokuuta sadat Montcalmin intiaaniliittolaiset saapuivat näköetäisyydelle linnakkeesta. Tykistö oli vielä kolmen päivämatkan päässä taistelupaikasta, mutta Montcalm lähetti kuriirin viemään linnakkeeseen sinetöidyn viestin, jossa varuskuntaa vaadittiin antautumaan ennen kuin intiaanit ryhtyisivät julmuuksiin. Eversti Monro ei suostunut Montcalmin vaatimukseen, sillä hän uskoi kenraali Webbin lähettävän lisää vahvistusjoukkoja Fort Edwardista. Intiaanit ivasivat kovaäänisesti brittejä ja odottivat vain ranskalaisten ryhmänjohtajiensa kehotusta avata tuli. Linnakkeen raskas tykistö aloitti pommitukset piirittäjiä kohti tavoitteenaan hajottaa näiden rivit. Pitkäkestoinen pommitus ei aiheuttanut suurta vahinkoa ranskalaisten eikä intiaanien riveissä. Sen sijaan eräs englantilaisten mörssäreistä räjähti ylikuumenemisen seurauksena.


title: Fort William Henryn piiritys

text: Toisena piirityspäivänä britit jatkoivat pommituksiaan ja pitivät piirittäjät loitolla. Intiaanit yrittivät katkaista varuskunnan yhteyden heidän vesivarastoonsa, mutta eivät onnistuneet. Ranskalaiset kaivoivat juoksuhautoja lähemmäksi linnaketta ja kuljettivat tykkien ensimmäiset osat paikalle. Samana iltana linnakkeen kaksi suurinta tykkiä räjähti brittien käsiin ennen kuin ranskalaiset olivat ehtineet ampua ensimmäistäkään tykinlaukausta. Intiaanit lisäsivät tulitusta, sillä he olivat kuulleet perättömän huhun, jonka mukaan brittien täydennysjoukot lähestyivät.


title: Fort William Henryn piiritys

text: Kolmantena piirityspäivänä ranskalaisten vasen ja oikea tykkipatteri avasivat tulen ja valitsivat kohteikseen luoteisen bastionin ja linnakkeen pohjoisen seinän. Tykistötuli osoitti nopeasti tehokkuutensa. Seuraavan kahden päivän aikana ranskalainen tykistö lähestyi ja Fort William Henryn uhrien määrät lisääntyivät. Intiaanit ottivat kiinni brittilinnakkeiden välillä liikkuneet kuriirit. Samalla ranskalaiset saivat käsiinsä kenraali Webbin lähettämän viestin, jossa kerrottiin, että lisää täydennysjoukkoja ei ollut tulossa. Elokuun 7. päivänä Montcalm määräsi adjutanttinsa viemään siepatun kirjeen varuskuntaan valkoisen lipun kanssa. Seuraavana aamuna ranskalaisten juoksuhaudat ulottuivat vain 200 metrin päähän linnakkeesta. Varuskunnan ammukset olivat vähissä ja antautumismieliala levisi linnakkeen sisällä. Varhain aamulla 9. elokuuta 1757 William Henryn varuskunta antautui.


title: Fort William Henryn piiritys

text: Ranskalaiset antoivat brittisotilaille ja siviileille mahdollisuuden poistua jalkaisin Fort William Henrystä sillä ehdolla, etteivät nämä sotisi Ranskaa vastaan 16 seuraavan kuukauden aikana. Lisäksi brittien oli kolmessa kuukaudessa vapautettava kaikki ranskalaiset sota- ja siviilivankinsa. Ehdot tyydyttivät englantilaisia, sillä he saivat pitää omaisuutensa ja aseensa ilman ammuksia. Antautuneet britit marssitettiin ulos varuskunnasta, ja he viettivät yönsä ranskalaisten vartioimissa leireissä. Intiaanit eivät olleet tyytyväisiä piirityksen loppumiseen, sillä ranskalaiset eivät olleet neuvotelleet heidän kanssaan. Intiaanien johtajat eivät kyenneet hillitsemään nuoria sotureita, jotka kokivat tulleensa petetyiksi jäädessään ilman heille luvattua sotasaalista. He olivat matkustaneet kaukaa ja päättivät ottaa sen mitä olivat tulleet hakemaan.


title: Fort William Henryn piiritys

text: Etsiessään sotasaalista osa intiaaneista löysi varuskunnan rommivaraston. Ranskalaiset yrittivät saada humaltuneet intiaanit kuriin, mutta nämä käyttäytyivät röyhkeästi ja vaativat monia antautuneita luovuttamaan omaisuutensa. Britit eivät halunneet suututtaa intiaaneja, vaan luopuivat suosiolla tavaroistaan.


title: Fort William Henryn piiritys

text: Seuraavana aamuna britit valmistautuivat marssimaan kohti Fort Edwardia. Intiaanit käyttäytyivät edelleen uhkaavasti, ja joukko sotureita tunkeutui kenttäsairaalaan, jonne huonokuntoisemmat britit oli jätetty lääkärin valvonnan alle. Silminnäkijöiden mukaan intiaanit raahasivat sairaat ulos, surmasivat heidät ja ottivat heidän päänahkansa voitonmerkiksi. Paikalla olleet ranskalaiset eivät puuttuneet asiaan. Saman päivän aikana monet intiaanien eri ryhmät hyökkäsivät niiden brittien kimppuun, jotka kulkivat suojattomina Fort Edwardiin matkaavan kulkueen loppupäässä. Monet heistä menettivät omaisuutensa lisäksi päänahkansa.


title: Fort William Henryn piiritys

text: Intiaanit olivat keräämässä vankejaan kokoon, kun Montcalm ja joukko ranskalaisia upseereja ryntäsivät paikalle keskeyttämään tilanteen. Aluksi Montcalm yritti käyttää vaikutusvaltaansa saadakseen intiaanit luovuttamaan vankinsa. Nähtyään tilanteen toivottomuuden hän turvautui voimakeinoihin. Lyhyen yhteenoton jälkeen tilanne rauhoittui ja intiaanit suostuivat vastahakoisesti luovuttamaan yli 400 vankia ranskalaisille. Luovutettujen joukossa oli everstiluutnantti Monro. Siviilileireihin tunkeutuneet intiaaniryhmät olivat häipyneet jo aiemmin ja vieneet ryöstösaaliin lisäksi kymmeniä naisia, lapsia ja mulattipalvelijoita, joiden kohtalosta ei ole tietoa.


title: Fort William Henryn piiritys

text: Neljä päivää myöhemmin 600 hengissä selvinnyttä brittiä kerääntyi Fort Edwardiin ja levitti huhua, että 1 700 William Henryn varuskuntalaista oli tapettu tai otettu vangiksi. Pakolaisia ilmestyi seuraavien päivien aikana lisää, ja monet heistä olivat pahasti nälkiintyneinä ja täysin alastomina. Everstiluutnantti Monroa ja 500 upseeria, sotilasta ja siviiliä pidettiin kenraali Montcalmin vankina, kunnes tämä oli saanut päätökseen Fort William Henryn purkutyöt.


title: Fort William Henryn piiritys

text: Prikaatinkenraali Webb sai ankaraa kritiikkiä verilöylyn jälkeen päätöksestään olla lähettämättä lisää vahvistusjoukkoja Fort William Henryyn. Sir William Johnson luonnehti Webbiä ”ainoaksi tuntemakseen englantilaiseksi, joka oli pelkuri”. Webb ei lähettänyt apujoukkoja, koska hän halusi pitää huolta Fort Edwardin puolustuskyvystä. Hän oli hyvin tietoinen, että Fort Edwardin menettämisen jälkeen ranskalaiset olisivat voineet edetä Albanyyn ja koko New Yorkin siirtokuntaan. Lisäksi Webbin kokoon keräämät tuhannet vapaaehtoiset olivat lähinnä maanviljelijöitä ja työläisiä, joilta puuttui kokemus ja taidot rajaseudun sodankäyntiin.


title: Fort William Henryn piiritys

text: Piirityksessä ja verilöylyssä surmattujen lukumäärä vaihtelee eri lähteissä, mutta heitä uskotaan olleen useita satoja. Kiista valtaoikeuksista kenraali Montcalmin ja kuvernööri de Vaudreuilin välillä himmensi kuitenkin Uuden Ranskan menestystä ja Montcalm kieltäytyi johtamasta joukkojaan Fort Edwardia vastaan. Myös Ranskan intiaaniliittolaiset kieltäytyivät jatkamasta sotaa. Tietämättään he kantoivat kyliinsä isorokkoviruksen, joka tuli kenttäsairaalasta tai linnakkeen hautausmaalta kaivettujen vainajien päänahkojen ja vaatteiden mukana. Virus aiheutti epidemian, joka levisi kylästä toiseen ja aiheutti suuret menetykset.


title: Fort William Henryn piiritys

text: Ranskan menestys päättyi vuonna 1758, ja sota kääntyi brittien eduksi. Montcalmin ja de Vaudreuilin jatkuvat kiistat estivät ranskalaisia löytämästä yhteistä strategiaa. Lisäksi englantilaisia oli Atlantin rannikon siirtokunnissa yli 2 miljoonaa, kun ranskalaisten määrä oli noin 60 000. Kesäkuussa 1759 Montcalm kokosi lähes 15 000 miestä Quebecin lähiympäristöön, mutta hän sai vastaansa neljä kertaa suuremman armeijan, joka valtasi Quebecin.


title: Fort William Henryn piiritys

text: Britit (ja myöhemmin amerikkalaiset) eivät rakentaneet uusia rakennuksia William Henryn varuskunnan paikalla, vaan alue säilytettiin raunioina lähes 200 vuoden ajan. Vasta 1950-luvulla linnakkeen kaivaukset johtivat Fort William Henryn jälleenrakentamiseen turistikohteeksi Lake Georgen kaupunkia varten. Vuonna 1826 ensijulkaisunsa saanut James Fenimore Cooperin kirjoittama kirja "Viimeinen mohikaani" ja siitä tehty samanniminen elokuva keskittävät osan tapahtumistaan Fort William Henryn piiritykseen ja verilöylyyn. Vaikka monet 1800-luvun historioitsijat, kuten Mark Twain, ovat kiinnittäneet huomionsa Cooperin kirjan historiallisiin epätarkkuuksiin, niin hänen versionsa verilöylystä on jäänyt parhaiten ihmisten mieliin.


title: Muhoksen muodostuma

text: Muhoksen muodostuma on sedimenttikivillä täyttynyt kallioperän siirrosvyöhyke Muhoksella ja lähikunnissa Pohjois-Pohjanmaalla. Se on noin 25 kilometriä leveä ja ainakin 80 kilometriä pitkä.


title: Muhoksen muodostuma

text: Peruskallion vajoama on noin kilometrin syvyinen. Nuorimmat sitä täyttävistä sedimenttikivistä ovat 600 miljoonaa vuotta vanhoja.


title: Muhoksen muodostuma

text: Muodostuman synnyttänyt siirros tapahtui 1 300 miljoonaa vuotta sitten. Siihen alkoi kertyä savea, josta iskostui savikiviä. Niiden päällä on paksu maalajikerros, joka on Muhoksen kohdalla yli 50 metrin paksuinen. Ravinteikkaan maaperän takia muodostumassa on rehevää kasvillisuutta, ja sitä on hyödynnetty pitkään peltoviljelyssä. Toisaalta rakenne aiheuttaa haasteita rakentamiselle. Muodostumassa on maakaasua, jota on hyödynnetty paikallisesti energiana.


title: Etofenamaatti

text: Etofenamaatti (CHNOF) on antraniilihapon johdannaisiin kuuluva ei-steroidaalinen tulehduskipulääke. Yhdistettä käytetään lähinnä nivel- ja lihaskipujen hoitamiseen joko iholle levitettävänä geelinä tai lihakseen annettavana ruiskeena.


title: Etofenamaatti

text: Etofenamaatti reagoi eläinten elimistössä rasvahappojen kuten palmitiinihapon, steariinihapon, öljyhapon ja linolihapon kanssa muodostaen estereitä. Yhdisteen käytön haittavaikutuksena voi ilmetä allergista ihottumaa.


title: Etofenamaatti

text: Ulkomuodoltaan etofenamaatti on huoneenlämpötilassa keltaista öljymäistä nestettä. Sitä voidaan valmistaa flufenaamihapon kaliumsuolan ja 2-(2-kloorietoksi)etanolin välisellä reaktiolla. Liuottimena reaktiossa käytetään dimetyyliformamidia.


title: Dany Nounkeu

text: Dany Achille Nounkeu Tchounkeu (s. 11. huhtikuuta 1986 Yaoundé) on kamerunilainen jalkapalloilija. Puolustajana pelaava Nounkeu edustaa Turkin superliigassa pelaavaa Galatasarayta. Hänellä on myös Ranskan kansalaisuus.


title: Dany Nounkeu

text: Nounkeu aloitti jalkapalloilun kotimaassaan Kamerunissa Collège Vogt Atletic nuorten joukkueessa. Sittemmin 19-vuotiaana hän siirtyi pelaamaan Ranskaan amatööritasolle Championnat de France amateur. Hän edusti Metzin kakkosjoukkuetta, Amnévilleä ja Pauta.


title: Dany Nounkeu

text: Ammattilaisuransa Nounkeu aloitti Toulousen riveissä allekirjoitettuaan kahden vuoden sopimuksen heinäkuussa 2009 Avauskaudellaan Nounkeu pelasi Ligue 1:ssä 17 ottelua. Toisella kaudella hän oli joukkueessa syyskuuhun saakka, jonka jälkeen hän päätti siirtyä Turkkiin.


title: Dany Nounkeu

text: Nounkeu siirtyi 2. syyskuuta 2010 kolmen vuoden sopimuksella Gaziantepsporiin. Hän pelasi kaikkiaan kaksi kautta seuran riveissä. Jälkimmäisellä kaudella Nounkeu pelasi 29 sarjaottelua Turkin superliigassa.


title: Dany Nounkeu

text: 8. kesäkuuta 2012 Nounkeu siirtyi Galatasarayhin neljän vuoden sopimuksella. Hän oli voittamassa heti avauskaudellaan Turkin mestaruutta. Kaudella 2013–2014 Nounkeun peliaika jäi vähäiseksi ja hänet lainattiin loppukaudeksi Beşiktaşiin.


title: Dany Nounkeu

text: Nounkeun on pelannut Kamerunin maajoukkueessa vuodesta 2010 lähtien. Hänet valittiin myöhemmin Kamerunin joukkueeseen vuoden 2014 MM-kisoihin.


title: Jenny Andreasson

text: Jenny Andreasson on ruotsalainen teatteriohjaaja. Hän on opiskellut Dramatiska Institutetissa 1998–2002 ja ohjannut sen jälkeen Dramatenissa, Östgötateaternissa, Göteborgs stadsteaterissa ja Angereds teaterissa. Hän on ollut Spetsprojektetin taiteellinen johtaja 2006–2009. Vuodesta 2009 hän on ollut kiinnitettynä ohjaajaksi Dramateniin.


title: Nomade Collection

text: Nomade Collection Oy Ab on suomalainen urheiluvaatteiden suunnitteluun, valmistukseen ja markkinointiin keskittyvä yritys. Vuonna 1999 perustetun yrityksen kotipaikka on Mustasaari.


title: Nomade Collection

text: Nomade Collection Oy:n pääkonttori on Vaasassa. Yrityksen myyntikonttorit sijaitsevat Tampereella, Borlängessä, Haldenissa, Moskovassa sekä Tartossa.


title: Nomade Collection

text: Nomade Collection Oy myy urheiluvaatteita "Noname"- ja "Stoneham"-nimisillä tuotemerkeillä 28 maassa. Päämarkkinat sijaitsevat Euroopan lisäksi Kiinassa.


title: Nomade Collection

text: Nomade Collection Oy:n asiakkaina on pääasiassa maastohiihto-, suunnistus- ja yleisurheiluseuroja. Yksistään Suomessa yrityksellä on lähes 500 seura-asiakasta.


title: Flórina (alueyksikkö)

text: Flórinan alueyksikkö () on yksi Kreikan alueyksiköistä. Se sijaitsee Länsi-Makedonian alueella ja sen hallinnollinen keskus on Flórina. Alueyksikön pinta-ala on 1 924 neliökilometriä ja asukasluku 51 414 (vuonna 2011).


title: Flórina (alueyksikkö)

text: Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Flórinan prefektuurin (Νομός Φλώρινας, "Nomós Flórinas").


title: Flórina (alueyksikkö)

text: Alueyksikkö jakaantuu kolmeen kuntaan seuraavasti:


title: Grevená (alueyksikkö)

text: Grevenán alueyksikkö () on yksi Kreikan alueyksiköistä. Se sijaitsee Länsi-Makedonian alueella ja sen hallinnollinen keskus on Grevená. Alueyksikön pinta-ala on 2 291 neliökilometriä ja asukasluku 31 757 (vuonna 2011).


title: Grevená (alueyksikkö)

text: Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Grevenán prefektuurin (Νομός Γρεβενών, "Nomós Grevenón").


title: Grevená (alueyksikkö)

text: Alueyksikkö jakaantuu kahteen kuntaan seuraavasti:


title: Kastoriá (alueyksikkö)

text: Kastorián alueyksikkö () on yksi Kreikan alueyksiköistä. Se sijaitsee Länsi-Makedonian alueella ja sen hallinnollinen keskus on Kastoriá. Alueyksikön pinta-ala on 1 720 neliökilometriä ja asukasluku 50 322 (vuonna 2011).


title: Kastoriá (alueyksikkö)

text: Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Kastorián prefektuurin (Νομός Καστοριάς, "Nomós Kastoriás").


title: Kastoriá (alueyksikkö)


title: Kozáni (alueyksikkö)

text: Kozánin alueyksikkö () on yksi Kreikan alueyksiköistä. Se sijaitsee Länsi-Makedonian alueella ja sen hallinnollinen keskus on Kozáni. Alueyksikön pinta-ala on 3 516 neliökilometriä ja asukasluku 150 196 (vuonna 2011).


title: Kozáni (alueyksikkö)

text: Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Kozánin prefektuurin (Νομός Κοζάνης, "Nomós Kozánis").


title: Kozáni (alueyksikkö)

text: Alueyksikkö jakaantuu neljään kuntaan seuraavasti:


title: Apis (täsmennyssivu)

text: Apis voi tarkoittaa seuraavia:


title: Dráma (alueyksikkö)

text: Dráman alueyksikkö () on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Dráma. Alueyksikön pinta-ala on 3 468 neliökilometriä ja asukasluku 98 287 (vuonna 2011).


title: Dráma (alueyksikkö)

text: Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Dráman prefektuurin (Νομός Δράμας, "Nomós Drámas").


title: Dráma (alueyksikkö)

text: Alueyksikkö jakaantuu viiteen kuntaan seuraavasti:


title: Évros (alueyksikkö)

text: Évroksen alueyksikkö () on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Alexandroúpoli. Alueyksikön pinta-ala on 4 242 neliökilometriä ja asukasluku 147 947 (vuonna 2011).


title: Évros (alueyksikkö)

text: Alueyksikkö sijaitsee Kreikan koilliskulmassa ja siihen kuuluu kreikkalaisen Traakian eli Länsi-Traakian itäisin osa sekä sen edustalla sijaitseva Samothrákin saari. Hallintoalue rajoittuu idässä Turkkiin ja rajajoki Évrokseen, josta se on saanut nimensä. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Évroksen prefektuurin (Νομός Έβρου, "Nomós Évrou").


title: Évros (alueyksikkö)


title: Kavála (alueyksikkö)

text: Kaválan alueyksikkö () on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Kavála. Alueyksikön pinta-ala on 1 728 neliökilometriä ja asukasluku 124 917 (vuonna 2011).


title: Kavála (alueyksikkö)

text: Alueyksikkö perustettiin vuoden 2011 alussa Kallikrates-suunnitelman myötä. Tuolloin aiempi Kaválan prefektuuri (Νομός Καβάλας, "Nomós Kaválas") lakkautettiin ja jaettiin kahteen alueyksikköön, Kaválan alueyksikköön ja Thásoksen alueyksikköön.


title: Kavála (alueyksikkö)


title: Thásos (alueyksikkö)

text: Thásoksen alueyksikkö () on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Thásos. Alueyksikön pinta-ala on 379 neliökilometriä ja asukasluku 13 770 (vuonna 2011).


title: Thásos (alueyksikkö)

text: Alueyksikkö käsittää Thásoksen ja Thasopoúlan saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Kaválan prefektuuri (Νομός Καβάλας, "Nomós Kaválas") lakkautettiin ja jaettiin kahteen alueyksikköön, Kaválan alueyksikköön ja Thásoksen alueyksikköön.


title: Thásos (alueyksikkö)

text: Alueyksikkö muodostuu yhdestä kunnasta:


title: Rodópi (alueyksikkö)

text: Rodópin alueyksikkö () on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Komotiní. Alueyksikön pinta-ala on 2 543 neliökilometriä ja asukasluku 112 039 (vuonna 2011).


title: Rodópi (alueyksikkö)

text: Alueyksikkö on saanut nimensä sen läpi kulkevasta Rodópivuoristosta. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Rodópin prefektuurin (Νομός Ροδόπης, "Nomós Rodópis").


title: Rodópi (alueyksikkö)


title: Xánthi (alueyksikkö)

text: Xánthin alueyksikkö () on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Xánthi. Alueyksikön pinta-ala on 1 793 neliökilometriä ja asukasluku 111 222 (vuonna 2011).


title: Xánthi (alueyksikkö)

text: Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Xánthin prefektuurin (Νομός Ξάνθης, "Nomós Xánthis").


title: Xánthi (alueyksikkö)


title: Ithaka (alueyksikkö)

text: Ithakan alueyksikkö () on yksi Kreikan alueyksiköistä. Se sijaitsee Jooniansaarten alueella ja sen hallinnollinen keskus on Vathý. Alueyksikön pinta-ala on 117,8 neliökilometriä ja asukasluku 3 231 (vuonna 2011).


title: Ithaka (alueyksikkö)

text: Alueyksikkö käsittää Ithakan ja Átokoksen saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Kefalonián prefektuuri (Νομός Κεφαλληνίας, "Nomós Kefallinías") lakkautettiin ja jaettiin kahteen alueyksikköön, Kefalonián alueyksikköön ja Ithakan alueyksikköön.


title: Ithaka (alueyksikkö)

text: Alueyksikkö muodostuu yhdestä kunnasta:


title: Kamerunin jalkapalloliitto

text: Kamerunin jalkapalloliitto (, lyhyemmin FECAFOOT) on kamerunilaisen jalkapallon korkein järjestö, joka perustettiin vuonna 1959. Se on ollut FIFA:n jäsen vuodesta 1962 ja CAF:n jäsen vuodesta 1963 lähtien.


title: Kefaloniá (alueyksikkö)

text: Kefalonián alueyksikkö () on yksi Kreikan alueyksiköistä. Se sijaitsee Jooniansaarten alueella ja sen hallinnollinen keskus on Argostóli. Alueyksikön pinta-ala on 781 neliökilometriä ja asukasluku 35 801 (vuonna 2011).


title: Kefaloniá (alueyksikkö)

text: Alueyksikkö käsittää Kefalonián saaren. Se perustettiin vuoden 2011 alussa Kallikrates-suunnitelman myötä. Tuolloin aiempi Kefalonián prefektuuri (Νομός Κεφαλληνίας, "Nomós Kefallinías") lakkautettiin ja jaettiin kahteen alueyksikköön, Kefalonián alueyksikköön ja Ithakan alueyksikköön.


title: Kefaloniá (alueyksikkö)

text: Alueyksikkö muodostuu yhdestä kunnasta:


title: Korfu (alueyksikkö)

text: Korfun alueyksikkö () on yksi Kreikan alueyksiköistä. Se sijaitsee Jooniansaarten alueella ja sen hallinnollinen keskus on Korfu. Alueyksikön pinta-ala on 641,057 neliökilometriä ja asukasluku 104 371 (vuonna 2011).


title: Korfu (alueyksikkö)

text: Alueyksikkö käsittää Korfun eli Kérkyran saaren sekä Paxoí-saariryhmän. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Korfun prefektuurin (Νομός Κέρκυρας, "Nomós Kérkyras").


title: Korfu (alueyksikkö)

text: Alueyksikkö jakaantuu kahteen kuntaan seuraavasti:


title: Lefkas (alueyksikkö)

text: Lefakaksen alueyksikkö () on yksi Kreikan alueyksiköistä. Se sijaitsee Jooniansaarten alueella ja sen hallinnollinen keskus on Lefkas. Alueyksikön pinta-ala on 325 neliökilometriä ja asukasluku 23 693 (vuonna 2011).


title: Lefkas (alueyksikkö)

text: Alueyksikkö käsittää Lefkaksen ja Meganísin saaret. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Lefkaksen prefektuurin (Νομός Λευκάδας, "Nomós Lefkadas").


title: Lefkas (alueyksikkö)


title: Zákynthos (alueyksikkö)

text: Zákynthoksen alueyksikkö () on yksi Kreikan alueyksiköistä. Se sijaitsee Jooniansaarten alueella ja sen hallinnollinen keskus on Zákynthos. Alueyksikön pinta-ala on 406 neliökilometriä ja asukasluku 40 759 (vuonna 2011).


title: Zákynthos (alueyksikkö)

text: Alueyksikkö käsittää Zákynthoksen saaren sekä muutamia muita Peloponnesoksen niemimaan länsipuolella sijaitsevia saaria, kuten Stamfáni. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Zákynthoksen prefektuurin (Νομός Ζακύνθου, "Nomós Zakýnthou").


title: Zákynthos (alueyksikkö)

text: Alueyksikkö muodostuu yhdestä kunnasta:


title: Casey Cizikas

text: Casey Cizikas (s. 27. helmikuuta 1991 Toronto, Ontario, Kanada) on kanadalainen jääkiekkoilija, joka pelaa NHL-joukkue New York Islandersissa. Hän pelasi neljä kautta OHL-joukkue Mississauga St. Michaels Majorsissa, joista kahdella kaudella teki yli 20 maalia. Hänet varattiin Islandersiin neljännellä kierroksella .


title: Casey Cizikas

text: Mississauga St. Michaels Majors varasi Cizikasin kolmantena pelaajana vuonna 2007 ja hän teki OHL-debyyttinsä kaudella 2007–2008 tehden 41 pistettä 62 pelissä, joka oikeutti tulokkaiden pistepörssin kymmenenteen sijaan.


title: Casey Cizikas

text: Kaudella 2011–2012 Cizikas lähetettiin AHL:ään Islandersin farmiseura Bridgeport Sound Tigersiin avaamaan ammattilaisuransa. Hän teki kaksi maalia 18. lokakuuta Providence Bruinsia vastaan ja oli joukkueensa toiseksi paras pistemies 45 pisteellään. Hänet kutsuttiin Islandersiin kesken kauden ja hän teki NHL-debyyttinsä 24. helmikuuta 2012 paikallisottelussa New York Rangersiä vastaan. Cizikas pelasi kauden aikana Islandersissa 15 peliä, joissa sai neljä syöttöpistettä. Ensimmäisen kahden pisteen pelinsä NHL:ssä hän pelasi 1. maaliskuuta 2012 Philadelphia Flyersia vastaan. Sound Tigersiin palaamisen jälkeen Cizikas loukkaantui ja oli sivussa runkosarjan viidestä viimeisestä ottelusta, mutta palasi pudotuspelien aikana.


title: Casey Cizikas

text: Kaudella 2012–2013 NHL:n työsulun aikana Cizikas pelasi Sound Tigersissa. Hän teki 21 pistettä 31 pelissä. NHL-pelien alkaessa hänet kutsuttiin Islandersiin. Cizikas teki ensimmäisen NHL-maalinsa 29. tammikuuta 2013 Pittsburgh Penguinsin Marc-André Fleuryä vastaan. Hän teki kuusi maalia ja 15 pistettä 45 runkosarjaottelussa. Pudotuspeleissä hänelle merkittiin neljä pistettä kuuteen peliin.


title: Virtanen-tyyppi

text: Virtanen-tyyppi on suomalainen, ensisijaisesti länsisuomalainen sukunimityyppi, johon kuuluvat nimet on muodostettu yhdistämällä jokin luontoaiheinen sana, ei kuitenkaan eläinlajin nimi ja vanhoista itäsuomalaisista sukunimistä saatu pääte -nen. Sirkka Paikkala on nimennyt nimityypin Virtasen, yleisimmän siihen kuuluvan nimen ja Suomen toiseksi yleisimmän (vuoteen 2009 yleisimmän) sukunimen mukaan. Virtasen lisäksi yleisiä tyypin nimiä ovat (järjestyksessä yleisimmästä alkaen) Nieminen, Mäkinen, Koskinen, Järvinen, Lehtonen, Lehtinen, Saarinen, Salminen, Heinonen (sanasta heinä, ei etunimestä Heino), Salonen, Tuominen, Rantanen, Jokinen, Lahtinen, Leppänen, Ahonen, Aaltonen ja Laaksonen. Nimityyppi vakiintui 1800-luvulla, kun tämäntapaisista nimistä tuli muodikkaita ja sitten hyvin monet ottivat itselleen sellaisen. Osa niistä, kuten Ahonen, Järvinen, Kivinen, Lampinen ja Lehtonen oli ollut olemassa jo aikaisemmin mutta paljon harvinaisempana. Osa 1800-luvulla Virtanen-tyypin nimen ottaneista ei ottanut sitä aivan tyhjästä vaan saattoi olla jokin erityinen peruste, esim. Sysmässä otettiin nimeksi Saarinen johtaen Saarenkylän nimestä. Virtanen-tyypin kulta-ajan mentyä sitä seurasi Laine-tyyppi, jonka loiston aikaa oli 1800-luvun loppu ja 1900-luvun alku.


title: Hakattu kivestä 2007

text: Hakattu kivestä 2007 on suomalaisen rap-yhtye Trilogian toinen studioalbumi, joka julkaistiinn 20. kesäkuuta 2014. Sen julkaisi Rähinä Records. Albumi nauhoitettiin vuosina 2005-2006 ja sen oli tarkoitus ilmestyä vuonna 2007, mutta yhtyeen lopetettua albumia ei julkaistu.


title: Laine-tyyppi

text: Laine-tyyppi on suomalainen, ensisijaisesti länsisuomalainen sukunimityyppi, joka vakiintui 1800- ja 1900-luvun vaihteessa. Siihen kuuluvat nimet ovat luontoaiheisia sanoja. Nimityyppi on nimetty yleisimmän siihen kuuluvan nimen Laineen mukaan. Yleisimmät muut tämän tyypin nimet ovat yleisimmästä alkaen Niemi, Salo, Laakso, Lehto, Kallio, Nurmi, Aalto, Salmi, Lahti, Saari, Vainio, Aho, Koski, Harju sekä Mäki. Laine-tyypin muotiaika seurasi Virtanen-tyypin muotiaikaa. Laine-tyypin sukunimet ovat hyvin samanaiheisia kuin Virtanen-tyypin nimet, mutta niissä ei ole nen-päätettä.


title: Sisarnimi

text: Sisarnimi on miehen etunimestä johdettu naisen etunimi. Usein näissä nimissä vastaavan miehennimen loppu on korvattu a:lla, esim. Julius-nimen sisarnimessä Julia. Oiva ja sen sisarnimi Oivi ovat päinvastainen tapaus. Toisissa sisarnimissä taas on lisätty nimeen a-kirjain poistamatta mitään, esim. Mikael-nimen sisarnimessä Mikaela.


title: Sisarnimi

text: Sellaista nimitystä kuin "velinimi" ei taas ole käytössä, koska naisen nimistä johdettuja miehen nimiä ei paljon ole tai ainakaan tiedetä olevan olemassa. Vähäisemmässä määrin niitä voi kuitenkin olla, esim. miehennimi Arjo saattaa olla naisennimestä Arja johdettu.


title: Keith Kinkaid

text: Keith Kinkaid (s. 4. heinäkuuta 1989 Farmingville, New York, Yhdysvallat) on yhdysvaltalainen jääkiekkomaalivahti, joka pelaa NHL-joukkue New Jersey Devilsin organisaatiossa.


title: Keith Kinkaid

text: Kinkaid liittyi New Jersey Devilsiin tulokassopimuksella huhtikuussa 2011.


title: Keith Kinkaid

text: NHL-debyyttinsä Kinkaid teki 5. maaliskuuta 2013 Tampa Bay Lightningia vastaan.


title: Vaikka en niin kuin kirkko opettaa

text: Vaikka en niin kuin kirkko opettaa on Antti Eskolan vuonna 2013 ilmestynyt kirja kristillisestä uskosta. Teoksen kustansi Kirjapaja.


title: Moniselitteisyyden etiikka

text: Moniselitteisyyden etiikka () on Simone de Beauvoir’n vuonna 2013 ilmestynyt kirja eksistentialistisesta etiikasta. Teoksen on suomentanut Erika Ruonakoski ja julkaissut suomeksi Tutkijaliitto Paradeigma-sarjassa vuonna 2011. Alkusanat ovat kirjoittaneet Sara Heinämaa ja Erika Ruonakoski.


title: Näin valta ostetaan

text: Näin valta ostetaan: Lyhyt oppimäärä poliittisesta korruptiosta Suomessa 2006–2009 on Petri Koikkalaisen ja Esko Riepulan vuonna 2009 ilmestynyt kirja, joka ilmestyi 2009 WSOY:n Barrikadi-pamflettisarjassa. Teoksessa Kehittyvien maakuntien Suomi -yhdistyksen ja Nova Groupin ympärille muodostunutta vyyhtiä pidetään talouselämän ja politiikan toimijoiden rakentamana korruptiojärjestelmänä.


title: Berget

text: Berget on Berget Eventsin Ruotsissa vuosittain järjestämä airsoft-tapahtuma, johon osallistuu vuosittain noin 2 000 pelaajaa noin 40:stä eri maasta. Vuonna 2014 järjestettävä peli, Berget 12 - Lords of War, järjestetään Viksmonissa, Sollefteån kunnan eteläpuolella. Pelissä on Milsim- ja LARP - painotteisia osapuolia, mutta myös tavallista airsoftia.


title: Toisinajattelevan tasavaltaa

text: Toisinajattelevan tasavaltaa on Juhani Suomen vuonna 2013 ilmestynyt päiväkirjamuotoinen poliittinen kirja.


title: Tuorlan kartano

text: Tuorlan kartano on Kaarinan Piikkiössä sijaitseva kartano, joka tunnetaan muun muassa ruotsalaisen kirjailijan Fredrika Bremerin synnyinkotina ja pitkästä historiastaan maatalousoppilaitoksena. Nykyisin kartanossa toimii Ammattiopisto Liviaan kuuluva Tuorlan maaseutuopisto (ent. Varsinais-Suomen maaseutuoppilaitos).


title: Tuorlan kartano

text: Kartano sijaitsee Piikkiönlahden pohjoisrannalla, entisen Helsinki–Turku-valtatien eli nykyisen Seututie 110:n varrella Tuorlan kylässä, 13 kilometrin päässä Turun keskustasta. Kartanon pihapiirissä sijaitsee myös Livian opetusrakennuksia ja opiskelija-asuntoja sekä Tuorlan majatalo.


title: Tuorlan kartano

text: Kartanon päärakennus on rakennettu maaston korkeimmalle kohdalle ja sen vanhimmat osat saattavat oll 1600-luvulta. Rakennuksen kaksikerroksista osaa reunustavat yksikerroksiset siivet on rakennettu 1810-luvulla. Päärakennusta on uudistettu arkkitehti Erik Bryggmanin johdolla 1929.


title: Tuorlan kartano

text: Kartanon talousrakennukset muodostavat muurimaisen seinämän maantielle päin. Puistossa sijaitsee 1800-luvun alkupuolella valmistunut viljamakasiini. Vanhojen rakennusten eteläpuolelle on 1980-luvulla rakennettu maaseutuoppilaitoksen uusi koulurakennus, asuntoloita ja talousrakennuksia.


title: Tuorlan kartano

text: Tuorlan kartano toimi keskiajalla nimellä Hulkkis-Tuorla ja oli ilmeisesti piispan karjatila eli osa salmen toisella puolella sijainnutta Kuusiston piispanlinnaa. Kustaa Vaasa takavarikoi 1500-luvulla katolisen kirkon omaisuutta ja määräsi piispanlinnan purettavaksi. 1600-luvulla Sabelfana-suvulle läänitetty Tuorlan tila palautettiin kruunun omistukseen isossa reduktiossa vuonna 1683, ja Tuorlasta tuli kruunun ratsutila. Vuonna 1693 kartanon osti turkulainen kauppias Arppe. Tuorla oli hänen suvullaan vuoteen 1774, jolloin se siirtyi Bremerin kauppiassuvulle.


title: Tuorlan kartano

text: 1800-luvulla varakkaat omistajat laajensivat viljelyksiä ja kartanon maaomaisuus kasvoi. Kartanon käyttö koulutustarkoituksiin juontaa vuoteen 1885, jolloin metsänhoitaja Alfred von Haartman perusti sinne kaksivuotisen maanviljelyskoulun. Tilalla toimi myös tyttöjen puutarhakoulu ja pidettiin Suomen ensimmäiset karjakkokurssit.


title: Tuorlan kartano

text: Koulun toiminta lakkasi 1908, ja vuonna 1924 Tuorlan osti kunnallisneuvos Akseli Haikio. Hän lahjoitti kartanon 1944 Turun yliopistolle, joka perusti Tuorlaan uuden maatalouskoulun. Tilan siirryttyä valtion omaisuudeksi 1974 siellä aloitti jälleen uusi maanviljelyskoulu ja 1977 myös puutarhakoulu.


title: Tuorlan kartano

text: Nykyisin Ammattiopisto Livian opetuskäytössä ovat kartanon 155 hehtaarin peltoalueet, 423 hehtaarin metsät ja 3 500 neliömetrin kasvihuoneet.


title: Tuorlan kartano

text: Kartanon läheisyydessä toimivat myös Turun yliopistolle kuuluvat Tuorlan observatorio ja planetaario.


title: Kruunupyyn kirkko

text: Kruunupyyn kirkko valmistui vasta 1822. Rakennustyö oli aloitettu Ruotsin yli-intendentinviraston piirustusten pohjalta jo vuonna 1799, mutta työ oli jäänyt tuntemattomasta syystä keskeneräiseksi muutaman vuosikymmenen ajaksi. Kirkon loppuunrakentajaksi mainitaan Heikki Kuorikoski. Kirkko on mitä luultavimmin pitäjän neljäs kirkko. Ensimmäisestä kappelikirkosta on mainintoja jo vuodelta 1611. Seuraava, puinen pitkäkirkko rakennettiin vuonna 1613 ja kolmas, edellistä suurempi pitkäkirkko valmistui 1660.


title: Kruunupyyn kirkko

text: Kirkko on arkkitehtuuriltaan tasavartinen ja sisäviisteinen ristikirkko. Sakaroiden ja viisteiden yläpuolella on kookas kahdeksankulmainen attika ja sen päällä vielä lyhty. Sakaroiden ulkokatteena on satulakatto ja sisällä laakeat puiset tynnyriholvit. Attikaosassa on neljä pientä ikkunaa. Tyylillisesti kirkko liittyy 1700- ja 1800-lukujen vaihteen sisäviisteisten ja attikalla korostettujen kirkkojen ryhmään. Kirkkoa on korjattu ainakin vuosina 1847, 1901, 1925, 1952 ja 2000. Kirkon lattiapinta-ala on 450 m ja siellä on istumapaikat 850 henkilölle.


title: Kruunupyyn kirkko

text: Kirkon 18+3-äänikertaiset, 2-sormioiset pneumaattiset urut ovat vuodelta 1935. Urut ovat saksalaiset ja niiden rakentaja on "Gebrüder Rieger".